open-index/open-wikipedia-markdown huggingface dataset:
吴清源

**吴清源**（1914年6月12号－2014年11月30号），现代围棋名家。生勒中国福建，七岁开始学棋，数年后难逢敌手，有“天才神童”之称。获旅华日本棋手井上孝平五段赏识，引荐畀日本围棋长老濑越宪作七段。后歇来称雄日本棋坛几十年，开创新布局，畀棋坛誉为“昭和棋圣”、“现代围棋第一人”。

## 大事记
* 1914年6月12号，生勒中国福建，同年移居北平。
* 1928年，赴日，师从濑越宪作。连赢笙原正美四段、秀哉名人搭村岛义胜四段，畀日本棋院授予三段免状。来擂台赛碰着木谷实，以模仿棋作战，但木谷技高一筹获胜，之后两人结为好友。
* 1930年，16岁开始参加升段赛，春季7胜1负，夏季8胜0负升为四段。
* 1931年，春季6胜2负，夏季8胜0负。
* 1932年，春季8胜0负，夏季7胜1负，升为五段。
* 1933年，木谷十番对局，因木谷中途升为六段而以3胜3负告终。之后搭木谷实共同开创著重视速度搭实利个新布局时代。
* 1933年，获得日本选手权战冠军，9月搭本因坊秀哉名人进行纪念性对局“三三、星、天元”。
* 1936年，加入日本籍，改名吴泉。
* 1939年，开始与木谷实进行十番棋赛。
* 1941年，6胜4负胜木谷实。
* 1940年，名字改回吴清源。
* 1947年，失去日本国籍。
* 1949年，恢复中国国籍。
* 1950年，升为九段。
* 1952年，会见台湾围棋协会理事长、空军总司令周至柔，台湾银行副总裁应昌期，中华民国总统蒋介石，畀授予“大国手”称号。
* 1958年，第1期日本最强决定战冠军。
* 1961年，第3期日本最强决定战冠军。
* 1965年，会见蒋介石。
* 1967年，获得大仓奖。
* 1979年，再次加入日本籍。
* 1983年，引退。
* 1985年，战后第一届访问中国大陆。
* 1986年，获得香港中文大学荣誉博士称号。
* 1987年，获勋三等旭日中绶章。
* 2003年，吴清源、林海峰、张栩三代旅日棋手到台湾。台北市长马英九颁畀吴清源荣誉市民奖章辰光，吴清源拒绝接受。
* 2009年，入选围棋殿堂（类似名人堂），但是吴清源认为自己还来修行，辞退。
* 2014年11月30号过辈。

## 新定式
吴清源个成就，弗仅有无人能比个战绩，更在于佗对围棋内容个创新搭拓展。吴清源多次发明新手、新定式。对有些传统认为弗利个变化，能加以创新，照著弗误。下头是影响最大个代表例子。

### 大雪崩内拐定式

“内拐”是吴清源创立个畀称为“革命定式”个一手，完全改变大雪崩定式个样式。以前侪是来ａ位外拐。

### 梅钵

白1以下个定式是畀称为“梅钵”个愚型棋型（黑8=白1），以前侪认为黑棋形滞重且实地不多，对白棋有利。而吴清源经过研究认为黑棋可以著，来1950年搭桥本宇太郎个十番棋第4局还有1952年搭藤泽库之助个十番棋中多次著出此型，获得成功。最终棋界对此定式作出黑有利个评价。其次黑ａ白ｂ黑ｃ进行。

### 星小飞

从前黑大多ａ位一间跳或ｂ位大飞。吴清源改用1位小飞，意在对局部简明处理，来争取全局速度。箇已经成为星定式个标准著法。

## 影视作品
* 中国导演田壮壮来2006年推出吴清源传记电影《吴清源》，由台湾演员张震演吴清源，吴清源本人来片中也有客串演出。
雪崩定式

**雪崩定式**是一类围棋定式个统称，因为看出来像雪崩得名。有**小雪崩定式**搭著**大雪崩定式**两种。

## 小雪崩定式
小雪崩定式变化比较单一。

## 大雪崩定式
大雪崩定式变化非常复杂，搭村正妖刀定式、大斜定式并称为三大难解定式。

### 基本型

小目白2一间高挂，黑3托，白4顶，黑5挡，白6扳。如果黑弗想走大雪崩，第9手可以走e。本图下头个变化，a是吃角，b是外拐，c是内拐。另外近年还有d位断个新型。

### 內拐后一般变化
C++

**C++**（读「西加加」）是一种计算机编程语言。造渠个目的是用来写弗同用场个程序。九十年代朞，C++发展起来是用得最多个编程语言个一种。

C++编程语言是1980年Bjarne Stroustrup徕贝尔实验室（Bell Labs）开发出个，原先噢渠「带类个C」。箇个语言打算是比C语言好点个版本。渠加进面向类许特性，是面向对象语言个一支。慢慢时，无数新个特性加进箇语言里向，比方讲操作符翻新，异常处理搭模板。

## 例子
接下向个箇段代码是C++原始码，编译运行之后，渠会畀「世界，尔好！」写到屏幕里。

```cpp
#include <iostream>
using namespace std;

int main()
{
    cout << "世界，尔好！";
    
    return 0;
}
```
接落來箇段代码是C++原始码，编译运行之后，渠会算出3+2，再畀答案写到屏幕里。
```cpp
// iostream 是 输入输出流，包括打印许函数。
#include <iostream>
// 名宇std; 渠是标准名宇，也包括一许函数
using namespace std;

// 玱朞箇搭是一个重要个实例; 主函数
int main()
{
    //cout意思是字符输出流（character output stream）
    cout << 3 + 2;
    //如果函数弗是void型，箇么return板要写。渠做个事干是搭计算机讲，段代码运行成功; 返回一个零
    return 0;
}
```
接落来箇段代码是C++原始码，编译运行之后，渠会畀加减乘除算出来个答案写到屏幕里。
```cpp
#include <iostream>
using namespace std;

int main()
{
    int a = 5;
    int b = 10;
    int c = 20;

    cout << a-b-c;
    cout << a*b*c;
    cout << a/b/c;
    
    return 0;
}
```


## 参考
Python

**Python**是公開源碼程編語言，佢造起望去好望，讀起也省力。佢是一個名字Guido van Rossum個程序員來1991朞造起。箇語言出箇名字是來一個電視節目名字*Monty Python's Flying Circus之後，無數*例子搭教程包括笑玩都搭箇節目有相干。

Python 是一種解釋語言。解釋語言允許程編員畀代碼交畀電腦，電腦佢會自己正確別代碼。意思也便是講程編員想改程序，結果便一記勿望勒着爻。箇對Python新手來講猴好，程序寫起來猴快。 因爲爾勿用編譯代碼來別，編譯會浪費無數辰光。不過也是箇原因，計算機每次都要曉得代碼妝解某，怪得Python是猴慢個一種語言。有兩時，佢比C语言慢上200倍。

Python也是高档程编语言。高档语言有高等特色，让程编员搭电脑讲妆解某，甮管电脑搭低档语言向怎儿做做。赫写起程序来咦快咦省力。一许用Python写代码个语法从C语言搭学来，Python 也好别一许C个代码。

## 句法
Python有猴好读个句法。一许从C语言里来，因为Python便是用C语言写个。一个大地方弗样：Python用缩进划分代码：用空格要勿制表符组织代码。意思也便是搭C语言弗样，每排个后髋都甮分号，也甮「{}」来分代码。结果是Python变成猴好读个语言。

## 用法
Python有讲千上万个程编员用，用得无数荡地。有两记便只Python个代码有用场，不过大部分时间，Python用来做简简单单个事干，各许程编语言用来做还烦难个任务。

安装Python到，会同时安装Python个标准库，佢包括无数个函数。网上有无数各许库，使得Python做个事干还多。个许库让Python变成一个强大个语言。佢好做无数弗样个事干。

Python道道用来做个许事干：
* 网页开发
* 游戏程序
* 桌面 GUIs
* 科学计算程编
* 网络程编

## 例子
箇是Python3.4.3個一個小例子。佢會畀"Hello World!" 囥到屏幕上。
```python
print("Hello World!")

# This code does the same thing, only it is longer:

ready = True
if ready == True:
    print("Hello World!")
```
Python 也做一個叫做「動態變量賦值」個物事。意思是來程序裏向一個數字要勿一個單詞，程編員勿用講是解某變量（類型）, 箇個好處便是箇變量好轉用，不管佢用來存解某，調來調去猴快。下向個例子便是同個意思。段代碼會用一個變量同時存放數字搭單詞。
```python
x = 1
print x
x = "Word"
print(x)
```
徠靜態類型裏向，比方講C語言，程編員缺指定X是數字也是單詞。
北府兵

**北府兵**是立在东晋孝武帝初年，由谢玄组建训练個流民軍事團體。立在太元二年（377），東晉朝廷為防禦前秦，诏求文武良将镇御內亞。隨後，讓掌握朝政個陳郡謝氏出面，讓谢玄擔當建武将军、兖州刺史，领广陵相、监江北诸军事，镇广陵，召募劲勇，徐（治京口）、兖（治广陵）個流民纷纷為達到躋身社會上層個目的，应募入伍。谢玄讓刘牢之做迭個軍隊個参军，因為是流民部隊，所以戰鬥力也比較強。因為东晋辰光拿京口叫做“北府”，所以，迭個军队也叫做北府兵。后勢個劉寄奴，就是出自迭個軍隊個。
吳越獨立運動

**吳越獨立運動**是推動吳越地區脱离中國（比方講中華民國或者中華人民共和國），並且成為一個完全独立個政治实体個政治運動。

吳越獨立個主張多數發表來勒網上，現實當中嘸啥氣候。一般性認為只有中國共產黨政權倒臺以後，再有吳越獨立個可能性。

吳越地區強烈個共同體意識是獨立個內生動力，因此每當社會個氛圍出現撕裂，吳越獨立意識就會回潮。

## 另見

* 主張上海獨立個上海民族黨
吳語標準化

**吳語標準化**，是致力於標準化吳語各個方言個語言學運動，交關人認為難度大是因為弗同吳語之間个音系跟詞彙差異大。
谢安

**谢安**（），是东晋辰光邪气有名望个门阀士族替官僚。伊出自东晋数一数二个家门陈郡谢氏。早年立在会稽个东山隐居，替王羲之等人关系密切。后势来，出山做官，领导东晋取得淝水之战个胜利，弗过，后期受到皇帝个排斥，郁郁而终。
王羲之

**王羲之**（303年－361年），字**逸少**，号**澹斋**，是东晋邪气有名个书法家。祖籍琅琊临沂（乃朝山东），后迁会稽（乃朝浙江绍兴），晚年隐居剡县金庭。渠出身门阀士族琅琊王氏，弗过在拉仕途浪呒啥交关大个建树。反倒在拉书法浪成就邪气大，畀后人叫作书圣。历任秘书郞，宁远将军，江州刺史，顶高当过右军将军，个咾也叫伊**王右军**。
琅琊王氏

**琅邪王氏**是古典时代挨末阶段，中古辰光早期个一个门阀家族，迭个家族以琅邪郡为郡望，始祖是王元。琅邪王氏立在汉朝后期兴起，到八王之乱辰光，替东海王司马越建立联盟关系，也得以辅佐司马睿渡江，成为后来个资本。到东晋时期，迭个家族发展成侨姓士族当中顶顶高个门第，替后势兴起个陈郡谢氏并称“王谢”。

## 著名人物
* 王导
* 王敦
* 王羲之
琅琊王

**琅琊王**是古典时代末期一个重要个王国国君名称，是琅琊国君主个称呼，迭个国君称号，立在后汉初期开始创立，之后一直延续到东汉灭亡。到曹魏替西晋辰光，又复兴了迭个王国，东晋个开国君主司马睿立在南渡之前就是西晋个琅琊王，后势来掌握东晋实权个琅琊王氏，也是以琅琊国作为根据地个。到东晋辰光，琅琊王成为太子个同义词，历代太子，侪会获得**琅琊王**个封号。
琅琊

**琅琊**，立在古代也写作琅邪，亦叫做琅玡，是乃朝山东省东南沿海地区个古代名称。立在古典时代挨末阶段，是邪气有名个琅琊王封地替琅琊王氏个发源地。立在南渡士族当中，琅琊背景个也占有重要地位。
萧道成

**萧道成**（427年―482年），字**绍伯**，小名**斗将**，出身侨姓士族兰陵萧氏，根据伊拉个自称，是西汉个丞相萧何廿四世孙。祖籍东海郡兰陵县（乃朝山东省兰陵县）。是刘宋阿末阶段个重要武将，后势来，替代宋自立。是南北朝辰光南齐个开国皇帝，479年—482年执政。482年，死脱，庙号太祖，谥曰高皇帝。

## 教育
伊个老师是有名个儒学家雷次宗，因此，也熏陶出有礼有节个气质，替个辰光流行个士族风气弗大一样。
桓温

**桓温**（公元312年－公元373年），字**元子**，出身二流士族个龙亢桓氏。是谯国龙亢（今安徽省怀远县龙亢镇）人。东晋帝国中期有名个将领替权臣，谯国桓氏个代表人物，宣城内史桓彝长子。伊立在长江中游个荆州、梁州长期盘踞，通过北伐达到打击朝中对手个目的，立在廿年当中，逐步控制整个东晋帝国个局面，立在第三趟北伐当中，虽然畀击败，弗过收获更大政治资本，干涉晋朝个皇帝废立，扶植傀儡晋简文帝登基。弗过，因为士族门阀个抵制，呒篡位成功。郁闷死脱。

## 家族成员
*桓冲 
*桓玄
庾亮

**庾亮**（289年—340年2月18日），字**元规**。颍川鄢陵（乃朝河南鄢陵北）人。东晋早期有名个外戚替名士。立在晋元帝死脱之后，成为权臣。之后，替琅琊王氏争夺权力核心，并立在之后十几年里，盘踞荆州地区，成为当时一大势力。
苏峻之乱

**[[苏峻]]**、**[[祖约]]**之乱，也叫做苏峻之乱，是东晋成帝辰光发生个一趟大规模叛乱，立在咸和二年（327年）爆发，由历阳内史苏峻发动，联结镇西将军祖约以讨伐庾亮作为理由，发兵进攻当时个首都建康。立在第二年，攻破建康执掌朝政。庾亮替江州刺史温峤推举征西大将军陶侃作为盟主，建立讨伐军反抗苏峻，同时三吴地区也有义兵起兵。迭个战乱立在咸和四年（329年）终于因为苏峻个死脱替余党陆续畀消灭结束。此事对门阀打击蛮大，之后交关年数，门阀之间侪弗敢兴兵开战。
周处

**周处**（236—297年），字**子隐**。吴越土著，生勒义兴（今宜兴）。伊是鄱阳太守周鲂个儿子。小辰光，因为欢喜打相打，大家侪怕伊，后势来，幡然醒悟，发奋磨练自家。所以，也留下周处除三害个著名典故。入晋后，遭到司马皇族个迫害，战死边疆。
司马越

**司马越**（？―311年），字**元超**，河内温县（乃朝河南温县）人，伊是晋国个旁支皇族，是晋宣帝司马懿个四阿弟，东武城侯司马馗个孙子，高密文献王司马泰个大儿子。开始仕途辰光，担当骑都尉，后势来，升到散骑侍郎加侍中，又当道散骑常侍、辅国将军、尚书右仆射等职。八王之乱开始之后，参与诛杀杨骏，有功，畀封五千户侯，当上东海王。立在八王之乱当中，伊属于后起势力，拿其余诸王侪扫平。弗过，因为替成都王个对峙，引发五胡乱华，弗好控制局面，死脱。
散骑常侍

**散骑常侍**，是古典帝国晏期个一个官名。立在汉朝辰光开始发端，前汉有散骑，是皇帝个侍从，也有中常侍，性质差弗多。东汉改用宦官担当中常侍。魏文帝辰光，并散骑替中常侍一路，当做一个官，叫做**散骑常侍**，让个辰光势力兴起个士族任职。立在朝中，伊拉规谏过失，备皇帝顾问，皇帝出宫，伊拉骑马散从。资深个散骑常侍，叫做祭酒散骑常侍。魏末，增加名额，新增叫做员外散骑常侍。之后个东晋替南朝，也一直有迭个官职。
司马睿

**司马睿**（276年－323年），字**景文**，东晋帝国个开国皇帝（318年－323年掌权）。司马懿个曾孙，琅邪武王司马伷个孙，琅邪恭王司马觐个儿子，晋武帝司马炎个从子。伊早先立在政治斗争当中依附东海王司马越。也替自家封国内个琅琊王氏结交。后势来，南渡到健康，利用个辰光个中原乱局，畀南窜士族拥戴称帝。弗过，伊掌握各权利邪气有限。呒几年，就因为王敦个反乱，惊惧忧愤，死脱。
上海航运交易所

**上海航运交易所**是一家立在上海个非盈利机构。是经国务院批准、由交通部替上海市人民政府共同组建个当今中国唯一一家国家级航运交易所， 也是中国政府为培育替发展中国个航运市场，配合上海国际航运中心建设所采取个要紧举措。乃朝，迭个航运所推出交关指数，成为中国航运交易个中枢机构。
淮右

**淮右**就是淮西。此地个得名来自北方人从北面往南面望，右手边（西边）就是右。所以得名。宋帝国立在江淮地区设有淮南东路替淮南西路，淮南东路又叫做淮左，淮南西路叫做淮右。包括乃朝合肥市、滁州市、六安市、安庆市替湖北东面个一部分。一般讲起来，淮右多山，淮左多水。
许询

**许询**，字**玄度**，生死辰光弗清爽。是东晋中期个文学家替玄学家。高阳人，隐居深山当中，替谢安、王羲之等人关系邪气好。他有写文章，著作集有八卷、录一卷，弗过宋朝之后就遗失哉。
支道林

**支遁**（314-366），字**道林**，人稱支公，也有林公个称呼，别称支硎，俗姓关。是陈留（乃朝河南开封）人，又有讲法，讲伊是河东林虑（乃朝河南林州）人。东晋辰光个佛教高僧、佛学家替文学家。他老早初隐余杭山，廿五岁出家，曾立在支硎山居住，后势来，到剡县（乃朝浙江省新昌嵊州周边）沃洲（新昌县）小岭立寺传教，僧众百余。晋哀帝辰光，应诏进健康，居东安寺，开讲佛法，三年后回剡，死脱。伊精通佛理，有诗文传世。《世说新语》当中，也记载伊歧视吴语个行为。
顾野王

**顾野王**（519年—581年），字希冯，士族，吳郡吳縣人，南朝梁到陳期間个文字训诂学家、史学家。渠先后当过梁武帝大同四年各太学博士、陈帝国辰光个国子博士、黄门侍郎、光禄大夫，博通经史，擅长画画，是《玉篇》个作者。渠居住在乃朝个金山，自号亭林；渠个后人顾炎武也自号亭林，是有得仰慕顾野王个意境在里向。
高智慧

**高智慧**，吴越反抗起义个领袖。伊是越州（治会稽，乃朝浙江绍兴市）人。立在隋帝国灭脱陈朝之后，立在隋开皇十年（590）起兵自立，占领钱塘江以东个地区。后势来，畀杨素用奸计击败，不屈被俘，最后，斩首于泉州。伊也是江南人民反抗帝国统治个代表性英雄人物。
新亭对泣

**新亭对泣**是六朝历史浪个一个典故。是南朝刘义庆个《世说新语》当中衍伸出来个。后势来，有人拿迭戈成语来形容亡国个集团。

## 原文
过江诸人，每至美日，辄相邀新亭，藉卉饮宴。周侯中坐而叹曰：“风景不殊，正自有山河之异！”皆相视流泪。唯王丞相愀然变色曰：“当共戮力王室，克复神州，何至作楚囚相对！”
尚书仆射

**尚书仆射**是六朝辰光邪气大个一个官职。迭个官职是立在秦帝国辰光开始设置个，开始辰光，是少府个属官，帮尚书令管理少府档案替文书，当时，是邪气低阶个一个职位。到汉成帝建始四年（公元前29）开始，设置尚书五人，当中一个人就是仆射。东汉帝国辰光，有尚书台，主官叫做尚书令，尚书仆射畀提升做伊个副职。汉献帝建安年，分设左、右仆射，之后个朝代，历代沿置。六朝辰光邪气有名个谢安，就担当过迭戈职位。
中国茉莉花革命

**中国茉莉花革命**指从2011年2月20号开始发生勒中国大陆多个大城市个集会活动。箇活动跟好著突尼斯茉莉花革命之后发生，故名。

活动个目的是推动政治变革，结束中国共产党一党专政，争取自由搭著民主。

活动个参与者用互联网进行协调联络。其鼓励民众来特定集会点用和平聚会、散步搭围观个方式活动。活动守则是“只需走到指定地点，远远围观，默默跟随，顺势而为”，因此集会者弗需要明确表态参与。来第一届集会辰光，现场就聚集著大量媒体记者搭围观民众。

中国政府对茉莉花革命吓势势里，来集会之前就望集会点派驻弗得了警察搭著便衣，驱散围观民众，防止民众聚集，并多次带走示威民众搭个别手持茉莉花个人士。为著防止活动情况畀媒体报导而让更多人参与，中国公安曾拘禁境外媒体记者。

到3月中旬辰光，活动慢慢较歇搁，呒不明显成果。

## 参见
* 茉莉花革命
* 六四事件
OpenSSL

**OpenSSL**是套开放源代码个软件函式库套件，实作著传输层安全协议（TLS）。其主要函式库用C语言写成，实现著基本个加密功能。

OpenSSL好勒拉绝大多数类Unix操作系统、OpenVMS搭Microsoft Windows上向运行。

箇软件以Eric Young搭Tim Hudson两个人写个SSLeay为基础发展。但不过SSLeay因为迭个两个人调到仔RSA公司任职，乃么开发停脱哉。

虽则伊只软件是开放源代码个，但不过其授权书条款搭GPL有种场许是冲突个，个咾GPL软件（譬如说Wget）使用OpenSSL个辰光必须要畀OpenSSL例外。

## 算法
OpenSSL支持多种加密算法，包括对称密钥加密、公开密钥加密搭著散列函数。

### 对称密钥加密
AES、Blowfish、Camellia、SEED、CAST-128、DES、IDEA、RC2、RC4、RC5、Triple DES、GOST 28147-89

### 公开密钥加密
RSA、DSA、Diffie–Hellman key exchange、 Elliptic curve、GOST R 34.10-2001

### 散列函数
MD5、MD2、SHA-1、SHA-2、RIPEMD-160、MDC-2、GOST R 34.11-94

## 心脏出血漏洞
2014年4月，人家发现OpenSSL存在心脏出血漏洞。因为缺少边界检查，攻击者好读取服务器个部分内存，甚至好拿着服务器私钥、用户密码咾啥个信息。箇桩事体反映出OpenSSL代码审查个缺陷。

## 参考

## 外部链接
* OpenSSL官方网站
旁路攻击

来密码学领域，**旁路攻击**指个是通过对系统个物理学分析搭实现方式个分析，而弗是密码学分析或者暴力破解，来尝试破解密码学系统个行为。密码学系统个电力消耗、外泄个电磁波、时间差等等信息侪有可能对破解系统有利。有一些旁路攻击需要完全了解系统个内部实现方式，而其他一些手段对一只黑箱也可能是有效个，譬如说功率分析。绝大多数个旁路攻击侪是基于统计学个攻击。

但必过，如果破解密码学系统使用个信息是通过搭它个使用人交流过后获得个，箇就弗是旁路攻击，而是社会工程学攻击。
中饭

**中饭**是中午头辰光吃个一顿饭，一般是一日天里第二顿。

老法头里个人只吃早晏两顿饭，中午头就算吃物事么也当点心吃个。随著粮食供应搭经济条件个改善，中饭再慢慢较变成正式个一顿饭。

中国流传句言话：“早饭吃好，中饭吃饱，夜饭吃少”，说明现代人对中饭个重视。但必过来工作日里，中饭弗大会登屋里吃个，一般性么吃食堂，带饭，或者叫外卖，比较潦草。
少男奶爸

**少男奶爸**（英语原名：**Baby Daddy**）是一部美国广播公司（ABC）家庭频道原创电视剧，主演是Jean-Luc Bilodeau。箇部剧是2012年2月2号得到批准个，同年3月28号开始制作。2012年6月20号头一次播出。当年8月17号，箇部剧更新到了第两季，箇季定到2013年5月29号首播。

2013年3月22号，美国广播公司家庭频道宣布少男奶爸续订第三季，箇辰光离第二季首播个辰光是两个月。
皇帝

**皇帝**是帝国个最高统治者。中国从秦始皇开始，历代最高统治者侪自称皇帝，一直到清朝爻来个皇帝为介。西欧头一个皇帝是罗马帝国个奥古斯都，后头弗管西欧何里个帝国，都自称继承个是罗马帝国个正统，包括查理曼帝国、神圣罗马帝国、拿破仑帝国、大英帝国、拜占庭帝国、俄罗斯帝国等等。弗过保加利亚帝国个皇帝弗是伊个正统。伊斯兰世界个皇帝有阿拉伯帝国（讴哈里发），土耳其帝国（讴苏丹），伊朗帝国（讴沙阿），印度莫卧尔帝国等等。世界高头爻来个皇帝是埃塞俄比亚帝国皇帝海尔·塞拉西一世。伊畀共产党杀坏后头，世界高头就呒有皇帝哉。
特别行政区

**特别行政区**是中华人民共和国为著统治香港、澳门、台湾，弄出来个一种行政区划形式。特别行政区搭省、直辖市、自治区平级，但是有高度自治权，可以处理自家个经济、金融、教育、医疗、社会管理等各方面个问题，可以保留资本主义制度。箇种设想是邓小平提出来个，也讴一国两制。对于设想中个台湾特别行政区，还可以有军事权。但是特别行政区个主权属于中国，权力来源于中央政府。因此，特别行政区弗是联邦主体，一国两制弗是联邦制。目前中国有香港、澳门两个特别行政区。
中国抗日战争

**中国抗日战争**是1937年到1945年中华民国抵抗日本侵略个战争，是第二次世界大战个一部分。吳越老百姓一般搭日本侵華戰爭叫作”日本人造反“、”日本佬造反“、”東洋人造反“、”東洋佬造反“。

1937年7月7号，日军挑起卢沟桥事变，战争全面爆发。中日双方侪投入大量军队，中国畀日本吃落半壁江山，死伤3500万人以上。

1945年8月15号，来中国、美国、苏联等国家个共同打击下，日本投降。

## 影视作品
*姜文电影《鬼子来了》
Debian

**Debian**是由自由软件组成个操作系统，由Debian计划（）组织维护，以坚守Unix搭自由软件个精神闻名。

Debian是一个大个系统组织框架，来箇只框架下底有多种操作系统核心个分支计划，主要是采用Linux内核个Debian GNU/Linux系统。弗得了Linux发行版，譬如讲Ubuntu、Knoppix等，侪是来Debian GNU/Linux基础高头开发个。

Debian上个软件管理系统是APT，共总有超过51000个软件包。

## 历史
1993年8月16号，美国普渡大学个学生子伊恩·默多克发表Debian。箇名称是拿佗当时女朋友个名字搭佗自家个名字拼出来个。

Debian计划最初发展得比较慢，来1994年搭1995年发布了0.9x版本，1996年发布了1.x版本。1996年，布鲁斯·佩伦斯接替伊恩·默多克成为著Debian计划个领导者。同年，开发者Ean Schuessler提议Debian要建立一份社群契约。经过讨论，布鲁斯·佩伦斯发表Debian社群契约搭著Debian自由软件指导方针，定义了开发Debian个基本承诺。

## 开发版本
来上开发个软件会畀上载到“弗稳定”（）搭“实验性”（）个分支上。上载到“弗稳定”分支上个软件通常是软件开发者发布个稳定版本。而呒不达到“弗稳定”分支要求个软件会畀放到“实验性”分支。

一只软件来“弗稳定”分支登著一段辰光后（时间长短关乎软件修改个紧急性），该软件会自动移到“测试”分支。但如果软件有严重错误畀报告，或其依赖个软件朆满足“测试”分支个要求，就弗会移到“测试”分支。

因为Debian发布正式版本个周期比较长，一些桌面用户会选择安装“测试”甚至“弗稳定”分支。

来“测试”分支中个软件错误总数低于一定数量后，“测试”分支会成为下一个稳定版本。

## 分支
拿其他内核移植到Debian个工作来上进行中，有基于FreeBSD内核个Debian GNU/kFreeBSD，基于Hurd内核个GNU/Hurd等等。

## 使用领域

Debian以稳定性闻名，所以蛮多点服务器使用Debian作为其操作系统。而弗少LiveCD上个Linux发行版也用Debian为基础改写，譬如说Knoppix。来桌面领域，Debian个一只衍生版Ubuntu就蛮受欢迎，来DistroWatch.com浏览排名里一脚勒前头。而弗少信息学竞赛也采用Debian作为操作系统。

## 参考文献

## 外部链接

*官方网站
*Debian Wiki
乔治·华盛顿

**乔治·华盛顿**（****，），1775年到1783年美国独立战争辰光大陆军个总司令，1789年成为美国第一任总统，来连牢著个两届选举中侪获得全体选举团无异议支持，一脚担任总统到1797年。渠也是一名共济会成员。

华盛顿早年来法国印第安人战争中担任英国一方个军官。之后来美国独立战争中率领大陆军团赢得美国独立。渠拒绝一些同僚怂恿渠领导军事政权个提议，来1783年回到著维农山个庄园恢复平民生活。

1787年，华盛顿主持制宪会议，会议制定著美国宪法。1789年，渠畀人选为美国第一任总统，设立著蛮多点延续到今朝个政策搭传统。来两届任期结束后，渠自愿放弃权力弗再谋求续任。

因为来美国独立战争搭建国初期发挥著最重要个作用，华盛顿通常称为美国国父。
培亚神庙

**培亚神庙**是立在叙利亚个一座有两千年历史个古老神庙。祭祀此地个神灵**培亚**。立在2015年8月，畀伊斯兰国炸脱。
七夕

**七夕**，亦叫**乞巧节**、**七巧节**或**七姐诞**，是华人地区搭东亚弗少国家个传统节日，来农历七月初七庆祝。

七夕节个形成搭民间流传个牛郎织女个故事有关，可以溯源到春秋战国时期。箇辰光个七夕是为著祭祀牵牛星、织女星。汉朝以后，开始搭牛郎织女个故事联系出来，并且正式成为属于妇女个节日。

来中国，七夕节畀商家视作商业促销个好机会，而传统习俗慢慢较失落。

## 节庆习俗
老法头里女人个针黹技术是生产力个一部份，每逢七姐诞，会向七姐献祭，祈求自家能够心灵手巧，名为“乞巧”。其间结会彩楼，预备黄铜制成七孔针，用五色细线对月迎风穿针，穿进著称为得巧。慢慢较七夕成为“囡儿节”。而古人正月搭八月、九月侪好乞巧，宋朝以后再有七夕乞巧。宋元时期，七夕乞巧节变得蛮隆重，有专门卖乞巧饰品个市场，称作乞巧市。

乞巧习俗后来演变成许愿，弗限于女性乞求巧手搭姻缘。农历七月七号也是魁星爷圣诞，求功名个读书人会祭拜魁星。

### 华人地区
主要是女性祭拜七姐，制作各种食品搭传统女红如刺绣等，也会制作其他传统手工艺品如中国结、剪纸等，作为祭拜七姐个祭品。

### 日本

日本来明治维新之后就拿农历七月初七改成公历七月七号庆祝。阴历个七月初七畀称为“旧七夕”。

### 朝鲜半岛
朝鲜半岛个风俗是老小用牛郎织女为素材写诗，另外也向北斗七星祈求长寿搭幸福。

## 参考文献

## 外部链接
*牛郎织女传说演变
大酒神社

**大酒神社**（おおさけじんじゃ），是一座立在畿内山城国平安京‎（现代日本行政区中个近畿地方京都府京都市）个神社，立在老早社格谱系当中，被当做村社。

## 祭神
主要供奉个神仙包括：秦始皇，弓月王，秦酒公。
朝日新闻

**朝日新闻**（あさひしんぶん、英語: The Asahi Shimbun），是日本一家大型个新闻媒体.1879年立在大阪始建。乃朝每天个早报发行量有700多万，晏报有200多万，立在日本国内各新闻界当中，只排勒读卖新闻之后，是业界第二位。

## 读者分布
朝日新闻立在首都替关西个读者排勒产经新闻之后，立在名古屋读者当中，排在中日新闻之后。2013年个一项调查当中，迭个报纸个满意度立在日本是顶顶高个。
读卖新闻

**读卖新闻**（日文：**読売新聞**）是一家总部立在东京、大阪替福冈个大型报纸机构，伊个发行量是世界第一。立在2014年，读卖新闻每天个早报可以发行956万，晏报可以发行321万。
神社

**神社**（じんじゃ・かむやしろ）是日本神道特有个一种崇拜祭祀场化。立在此地个中心对老早个神灵进行崇拜活动。传统浪，神社个结界会通过鸟居划分。立在二次大战之前，国家神道下头，神社个称呼确立，乃朝，神社是进行结婚典礼、参拜各场所。
天照大神

**天照大神**()是一个立在日本神话当中个神仙。日本人认为迭个神仙，是皇室个祖神，日本民族个总神。立在《延喜式》当中，迭个天照个称呼是从「あまてる」变化过来个。天照大神老早躲在天岩户当中，是太阳神神格化个标志。乃朝个伊势神宫就是邪气有名个天照大神崇拜场化。
八幡神

**八幡神**（やはたのかみ、はちまんじん）是日本邪气有名个神道教神灵。立在古代挨末阶段，是清和源氏、桓武平氏信仰个武神。替佛教合流之后，形成所谓个八幡大菩萨（はちまんだいぼさつ）,明帝国中后期立在江南进行活动个倭寇，多数也信仰八幡神，使用八幡大菩萨个旗帜。
岛津氏

**岛津氏**（しまづし）是一个日本个武家氏族。从镰仓时代开始，一直到明治维新之前个七百多年当中一直统治西海道萨摩地区个土豪贵族。使用「忠」「久」当做自家个通字。立在正式文章当中，也用「嶋津氏」作为氏族名称填写。岛津氏个分家包括越前岛津氏、信浓岛津氏、若狭岛津氏、江州岛津氏等。

## 关联
* 萨摩藩
武当山

**武当山**是一座立在湖北省西北面十堰市个高山。此地是邪气有名个道教圣地。也是传说当中玄武个出没地方。乃朝，此地因为太极替道教文化出名。替少林寺并驾齐驱。
平遥县

**平遥**是中国山西省个一座县城，此地立在北境西南面715公里个位置。到省会太原有80公里。立在清朝统治辰光，平遥是当时帝国北面顶顶大个金融城市。当前此地个人口有5万人。

乃朝，平遥古城因为保留邪气多个晋商遗迹，已经成为联合国认定个世界文化遗产。
宝永大喷火

**宝永大喷火**（ほうえいだいふんか）是日本江户时代当中阶段发生个一场大型事故。立在1707年（宝永四年），从富士山喷火。乃朝还可以从富士山周边看到个趟喷火个遗迹。当时个人物对此也都有记录。
东征大都督

**东征大总督**()是日本幕末阶段，明治政府讨伐江户幕府设置个一个临时司令职位。迭个职位是立在鸟羽伏见战役后，废脱征夷大将军之后设置个。担任大都督个是有栖川宫炽仁亲王。1868年10月战争结束，迭个职位也终止存在。
瑞典天主教

天主教立在瑞典发展邪气快，虽然本土居民信仰比较少。弗过，因为移民个关系，瑞典个天主教数量弗断增加。乃朝已经有超过廿万人是天主教徒哉。假使加上还呒拿到国籍个定居居民。更达到40万人口。
挪威天主教

**挪威天主教**是普世天主教个一部分。伊拉个精神领秀是教宗。到2014年5月，挪威有超过15万人信天主教。弗过，还有交关实际信仰天主教个人口没统计到个当中去。真正个数字可能已经到廿三万人，占到挪威人口个百分之七。个当中，七成以上是立在海外出身个。这种人口比例，也让挪威成为北欧国家当中天主教人口顶顶多个一个。
司马炎

**司马炎**（236年－290年5月16日），字**安世**，河内温县（乃朝河南省温县）人，西晋个开国皇帝。伊是曹魏个权臣，大门阀司马懿个孙子，权臣司马昭个嫡长子，晋元帝司马睿个从父。立在吞灭蜀汉之后，替代曹魏，登基称帝。之后立在265－290年当中执政。当中吞并孙吴，晚期欢喜玩乐，立在选择继承人个问题上犯差误。死脱之后，谥号武皇帝，庙号世祖，史称**晋武帝**。
爱沙尼亚天主教

**爱沙尼亚天主教**是普世天主教个一部分。伊拉个精神领袖是教宗。乃朝爱沙尼亚天主教人数弗多，只有大概六千人。个当中，大部分是居住立在塔林这种大城市里向。南面一些畀波兰统治过个乡村也有天主教徒。此地呒大教区。也是北欧地区天主教徒顶顶少个地方之一。
南非佛教

**南非佛教**是南非一个发展蛮快个团体，虽然南非当局弗鼓励统计人口。弗过立在各地侪好看到佛教徒个身影。南非也是乃朝非洲顶顶大个佛教国家，有上万人信仰佛教。
紀念中國人民抗日戰爭暨反法西斯戰爭勝利70週年閱兵式

**紀念中國人民抗日戰爭暨反法西斯戰爭勝利70週年閱兵式**，是勒2015年9月中国抗日战争胜利70周年個辰光，勒北京天安門廣場举行個蠻大個閱兵仪式，還是习近平勒2012年11月中共十八大當仔中共中央總書記搭中央軍委主席過後個頭一次大規模個慶典活動。

該次閱兵是中華人民共和國建國過後個第15次大型閱兵。前頭個14次閱兵儕是勒中華人民共和國國慶個辰光，該次是中華人民共和國頭一次揀勒非國慶期間搞閱兵儀式，還是中华人民共和国頭一次用閱兵個方式紀念中国抗日战争暨二战胜利。

## 外部連結
* 中國人民抗日戰爭暨世界反法西斯戰爭勝利70週年 CCTV.com
* 抗日戰爭勝利70週年 新華網
白俄罗斯天主教

**白俄罗斯天主教**是普世天主教个一部分。伊拉个精神领秀是教宗。此地个天主教可以追朔到11世纪。乃朝，白俄罗斯有一百多万天主教徒。大部分使用替西方一式一样个拉丁礼。还有少许一些，使用拜占庭礼。白俄罗斯个波兰族替立陶宛族大部分侪是天主教徒。弗过，白俄罗斯人当中也有超过1百万是天主教徒。拜占庭礼个天主教信徒大部分是白俄罗斯人替乌克兰人。
美国宪法

**美国宪法**（英文：**Constitution of the United States**）是美国个最高法律，奠定美国政治制度个法律基础。该宪法于1787年9月17号来费城召开个制宪会议上完稿，随后获得美国箇辰光十三州个批准。根据伊部宪法，美国成为一个由各个拥有主权个州组成个联邦国家，同时也有个联邦政府来为联邦个运作服务。1789年3月4号，美国宪法正式生效，运作至今。美国宪法是世界上第一部成文宪法，为弗少国家制定宪法提供著成功个样本。

美国宪法拿国家权力分为三部分——立法权、行政权搭司法权，以达到互相制衡个效果。立法机构包括众议院搭参议院两部分；行政权归总统；最高法院掌理司法权。

根据时代发展，美国宪法至今亨八冷打通过廿七条修正案，其中前十条也称为权利法案。
约瑟夫·史密斯

**约瑟夫·史密斯**（，），生勒美国佛蒙特州，摩门教创始人。

史密斯小辰光，佗住个地方充满宗教狂热。

24岁发表《摩门经》，编造着三个古代美洲文明，让摩门教徒也寻弗着考古根据。又拿本钦定版圣经，照自家个想法改改，说箇再是正确个翻译，到死呒不完成，也朆得到古代文献个印证。

佗创立摩门教，吸引着大批追随者。摩门教实行一夫多妻制，佗经常向别人家个老婆求婚，亨八冷打讨着40个老婆。

住勒密苏里州个辰光，头吃昏落，带信徒攻击当地民兵，畀人抓牢，寻机会逃到伊利诺伊州。貤组织着一个五十人委员会，拿佗自家选为千年王国“先知、牧师、国王”。

1844年，史密斯捣毁批评佗个报社，畀人抓出来指控煽动暴乱。6月27号，一帮人冲进监牢拿佗乱枪打煞，杀人者后歇来无罪释放。
天安門廣場

**天安门广场**是北京市中心个一隻城市广场，是世界丄顶大个几隻城市广场之一。因为对牢明清故宫皇城个南门天安门城楼前头咾，叫该个名字。广场个北面有國旗个旗杆，每日天出太阳搭太阳落下去个辰光侪有升旗搭降旗儀式。天安門廣場丄向有馬路、毛澤東紀念堂、搭仔地鐵車站。天安門廣場是中華人民共和國建國過後拆脫老底子个胡同造出來個。每年天安門廣場全有交關多個大事體，像閱兵、升旗禮該種。

根據《北京市戶外廣告設置管理辦法》，天安門廣場地區搭仔東面、西面100米範圍當中禁止擺戶外廣告。經過天安門廣場个公共汽車車身丄也弗好有广告。蓋咾垃天安门广场丄向，除脫節日辰光个政治標語，是基本丄看弗見廣告標語个。

## 位置搭面積

File:200401-beijing-tianan-square-overview.jpg|thumb|600px|center|天安門廣場從背面個門樓，跨過長安街可以看見人民英雄紀念碑搭毛主席紀念堂，中国国家博物馆勒左面，人民大會堂勒右面。

poly 148 187 471 188 472 219 267 247 150 241 中国国家博物馆
poly 1048 242 1097 238 1168 266 990 278 653 293 412 291 201 270 184 267 261 250 500 259 675 260 933 258 1042 247 1082 245 長安街
poly 680 181 684 178 689 181 691 215 707 217 715 221 658 226 664 219 682 217 人民英雄紀念碑
poly 658 224 664 216 681 216 681 179 693 179 692 216 705 216 715 223 727 223 726 185 694 178 672 178 650 191 647 202 毛主席紀念堂
poly 905 178 904 211 1113 235 1252 226 1253 191 1235 190 1236 164 1114 152 人民大會堂
poly 1237 180 1236 191 1253 191 1253 226 1277 224 1278 188 國家大劇院
poly 344 249 652 260 924 249 1038 242 821 218 730 227 645 226 627 222 561 226 538 225 298 249 天安門廣場

desc top-left


天安門廣場垃市中心，北京中轴线丄。南北長880米東西闊500米，面積44萬平方米。

## 历史變遷
明成祖朱棣從1417年（永樂十五年）營建北京，1420年（永樂十八年）宫殿造好，天安門廣場就勒該歇辰光造個。天安門廣場本來是丁形廣場，是大明門（後歇來先後改名大清門、中華門），長安左門搭長安右門還有千步廊圍勒一淘形成個。

民國辰光拆脫仔千步廊。

1949年10月1號，中華人民共和國成立。建國初期勒1954年擴建仔天安門廣场，長安左門搭長安右門、户部刑部等衙署、還有倉庫棋盤街等建筑，達到今朝個規模，還勒廣場當中造仔人民英雄紀念碑。

1976年9月9日，毛澤東逝世，勒廣場南面本來中華門個位置造仔毛主席紀念堂，拆脫仔中華門。

1999年10月1日，举行國慶五十周年大典。勒大典之前，天安門廣場個地磚全部換脫，換下來个舊地磚勒收藏家當中交關喫香，一塊地轉炒到仔幾千塊人民幣。

## 重大事件

* 1919年，五四運動。
* 1925年，五卅運動。
* 1926年，三一八慘案（反對八國最後通牒個國民大會）。
* 1935年，一二·九運動。
* 1948年，反飢餓、反內戰、反迫害運動。
* 1949年，中華人民共和國開國大典（包括毛澤東閱兵）。
* 文化大革命當中，毛澤東勒天安門城樓浪蠻多趟接見從中國各地來個紅衛兵。
* 1976年，四五運動。
* 1984年，首都各界慶祝中華人民共和國成立35周年大會（包括邓小平閱兵）。
* 1989年，六四事件。
* 1999年，首都各界慶祝中華人民共和國成立50周年大會（包括江泽民閱兵）。
* 2001年1月23日（年三十夜），天安門自焚事件。
* 2009年，首都各界慶祝中華人民共和國成立60周年大會（包括胡锦涛閱兵）。
* 2013年10月28日，天安門金水橋恐怖襲擊案。
* 2015年9月3日，紀念中國人民抗日戰爭暨反法西斯戰爭勝利70週年閱兵式（习近平閱兵）。

## 廣場搭邊浪個主要景觀


File:Tiananmen guoqi.JPG|天安門國旗
File:Beijing Railway Museum.JPG|前門老車站
File:TianSqGateTower.jpg|正陽門城樓
File:Mausoleum_of_Mao_Zedong_P1090218.jpg|毛主席紀念堂
File:Tianamen Square-Monument.jpg|毛主席紀念堂門前頭個雕塑
File:Tiananmen Square Visit.jpg|人民英雄紀念碑
File:Commuting_to_Work.jpg|天安門，紫禁城入口
File:Tiananmen Square 2.jpg|天安門廣場鳥瞰


* 故宫
* 中山公園
* 勞動人民文化宮
* 人民英雄紀念碑
* 毛主席紀念堂
* 人民大會堂
* 中国国家博物馆
* 前門

## 相關作品
* 相聲《特大新聞》

## 参考文献

## 外部連結
* 天安門地區管理委員會
日本海海战

**日本海海战**（にほんかいかいせん）是1905年5月27号发生个一场日本替俄罗斯帝国之间个大型海战。因为交战个场所是对马海峡，又叫做**对马冲海战**（つしまおきかいせん）。

立在个场战役当中，日本联合舰队替俄罗斯海军个第二太平洋舰队、第三太平洋舰队交战，获得压倒性胜利。此役之后，俄罗斯帝国只好替日本进行和谈。所以，这场海战也是决定日俄战争胜负个关键战役。
毛主席紀念堂

**毛主席紀念堂**是中國共產黨中央委員會主席、中國共產黨中央軍事委員會主席、中國人民政治協商會議全國委員會名譽主席毛澤東勒1976年9月9號過世脫仔，根據同年10月8號《中國共產黨中央委員會、中華人民共和國全國人民代表大會常務委員會、中華人民共和國國務院、中國共產黨中央軍事委員會關於建立偉大的領袖和導師毛澤東主席紀念堂的決定》造個紀念性建築，勒北京中轴线上、天安門廣場南面，裏向擺仔特殊處理保存個毛澤東遺體。管理毛主席紀念堂個是中共中央辦公廳毛主席紀念堂管理局。現在分日腳搭辰光免費對公眾開放。
人民大會堂

**人民大會堂**勒中國北京天安門廣場西面，1959年造好個。人民大會堂是全國人民代表大會開會個場化搭仔全國人大常委會個會議搭辦公場化，也是中華人民共和國黨搭國家領導人搞政治、外交活動個場化。管理人民大會堂個是全國人民代表大會常務委員會辦公廳下屬個人民大會堂管理局。
全國人民代表大會

**全國人民代表大會**，全稱**中華人民共和國全國人民代表大會**，簡稱**全國人大**或者**人大**，是《中華人民共和國憲法》規定個中華人民共和國最高國家權力機關，採取議行合一，勒對外交往浪向做国会個角色。職權主要有：修改憲法；監督憲法個實施；立法權；任免權，國家主席、中央軍委主席、國務院總理等儕是俚選舉或者決定個；重大事項決定權；監督權。

根據《中華人民共和國全國人民代表大會組織法》第五條第一款，全國人民代表大會每趟會議開「預備會議」，選舉該趟會議個主席團搭秘書長，通過該趟會議個議程搭其他準備事項個決定。

全國人民代表大會個每趟會議儕設立「秘書處」，勒全國人民代表大會該趟會議秘書長領導下頭工作。全國人民代表大會個每趟會議設幾個副秘書長。副秘書長個人選由全國人民代表大會主席團決定。

全國人民代表大會個常設機關是全國人民代表大會常務委員會（簡稱全國人大常委會）。全國人大搭全國人大常委會行使國家立法權。全國人民代表大會由省、自治區、直轄市、特別行政區搭軍隊選出個代表組成，各個少數民族儕有一定名額個代表。全國人大代表裏向有差弗多百分之七十是各級官員搭中國共產黨個各級領導，當中勒軍隊個代表裏向有將軍一級個軍官占仔百分之六十以上，地方是各省搭自治區一級領導，各省、自治區、直轄市個代表團團長一般是該個省（區、市）人大常委會主任、人民政府省長（主席、市長）搭仔／或者中國共產黨勒該個省（自治區、直轄市）個委員會書記（可以看各趟大會代表名單）。

全國人大一直畀境外媒體叫「橡皮圖章」，到現在還朆出現過否決國家級行政搭司法機關工作報告個情況。但必過，省級以下人大已經有交關趟否決工作報告個事體。近幾趟全國人大會議對最高人民檢察院搭最高人民法院報告個投票贊成率也只有差弗多75%，出現仔交關多否決票，畀有種媒體認為對該兩個部門有一定個警示作用。

## 參考
長安街

**長安街**是中國北京個西長安街搭東長安街個總稱，廣義浪還包括東、西延長線，是北京重要個東西軸線，有段辰光畀認為是世界浪頂長、頂闊個路，也是中國最重要個路之一。，勒中國有人認為是“神州第一街”。長安街東起東單，西到西單，天安門勒長安街最當中個北面，天安門廣場勒俚個南面。街從天安門分兩段，就是西長安街搭東長安街。從東單朝東面一直到通州區，搭仔西單朝西一直到石景山區個長安街延長線有辰光也用長安街該隻名字來喊。長安街個地理位置特別，還有符號意義，一經儕是北京甚超至於中國政治個代名詞之一。

## 參考
國家大劇院

**國家大劇院**勒中國北京人民大會堂西面，總投資26.8838億塊人民幣，設計師是法國建築師保羅·安德魯。工程勒2001年12月13號開工，曾經因為投資忒大，搭仔設計方案合理性個問題，立項搭建設過程當中造成功交關大個爭議，還歇脫仔一段辰光。最終勒2007年9月造好，勒9月25號搞試演、投入使用，12月22號正式投入運營。
文化大革命

**無產階級文化大革命**，簡稱**文化大革命**、**文革**，是勒1966年5月一直到1976年10月當中勒中國，由中国共产党中央委員會主席毛澤東帶頭搞個一場政治運動，連國家主席劉少奇，元帥彭德怀、賀龍等儕畀人迫害死脫。一般性分三個階段，第一階段是勒1966年5月個中國共產黨中央政治局擴大會議搭8月個中共第八屆十一中全會通過發動「文化大革命」，同時通過《五．一六通知》搭《關於無產階級文化革命的決定》開始文革。到第二階段，是勒1969年4月中國共產黨第九次全國代表大會召開過後，開始仔一場全國性「鬥、批、改」運動。

1971年，毛澤東個接班人林彪飛機出事體死脫過後，文革降溫，1973年8月，江青、張春橋、姚文元、王洪文勒中共中央政治局組成「四人幫」，展開「批林批孔」運動。到1976年1月8號，總理周恩來死脫，全國人民自發個悼念活動變成反四人幫群眾運動。一直到1976年9月9號毛澤東死脫過後，華國鋒、葉劍英、李先念做核心個中央政治局打擊四人幫，四人幫倒台過後，華國鋒正式做仔毛澤東接班人，當仔中國共產黨中央委員會主席（黨主席）。1977年8月，中國共產黨第十一次全國代表大會正式宣佈文化大革命結束。

文革期間，對全中國造成翻天覆地個破壞搭損失，所以亦有人拿該場文革叫「十年浩劫」。

## 背景
### 海瑞罷官

針對幹部弗敢講老實閒話該個問題，毛澤東勒1959年4月，提倡要學海瑞「剛正不阿，直言敢諫」該種精神。明史專家吳晗就勒6月發表仔《海瑞罵皇帝》、《論海瑞》、《海瑞罷官》幾篇文章搭劇本。1965年11月10號，上海《文匯報》登仔江青、張春橋策劃，姚文元寫個一篇文章：《評新編歷史劇〈海瑞罷官〉》，拿《海瑞罷官》裏向寫個「退田」、「平冤獄」幫「單幹風」、「翻案風」擺勒一淘講。1966年4月，《人民日報》、《紅旗》雜誌先後登仔《*〈海瑞罵皇帝〉和〈海瑞罷官〉的反動實質*》、《*〈海瑞罵皇帝〉和〈海瑞罷官〉是反黨反社會主義的大毒草*》該點文章。拿皇帝罷脫海瑞個官，搭廬山會議浪撤消彭德怀職務擺勒一淘講，各界開始「揭蓋子」批判《海瑞罷官》，成為發動「文化大革命」導火線。

## 影響
文化大革命是一場中國個內戰，讓中國無論勒政治、經濟、文化、思想搭社會等方面，儕有交關大個改變，成為仔重要個轉捩點。俚個影響大致好劃分成以下幾項：

### 政治方面
;毛澤東重新掌權

1959年大躍進失敗，毛澤東勒壓力下頭名義浪退居二線，勒邓小平提議下頭，讓本來個黨副主席兼全國人大委員長劉少奇繼任國家主席，必過毛澤東繼續擔任中國共產黨中央委員會主席搭中央軍事委員會主席兩大要職掌握實權。

後歇來中央權力就勒國家主席劉少奇、書記處負責人鄧小平搭總理周恩來掌控當中，必過毛澤東一直想拿大權拿轉來，外加俚弗滿意劉少奇俚篤個經濟政策，亦弗希望中國出現兩個主席（毛主席同劉主席）。打敗劉少奇過後，俚重新執政，國家主席一直嘸人做，還有箇歇辰光交關行勒個人崇拜，俚畀人當神箇浪拜，俚講啥物事儕好讓人信服。

;黨政機關癱瘓

毛澤東發動文革個任務是要貫徹建立共產主義世界個理想，但必過江青、林彪俚篤就要奪取整個黨、政、軍機關個大權。

勒俚篤個策劃下頭，大批黨搭國家個各級幹部畀人講成功「走資派」，受到整肅，有種做到蠻高位置個元老加二成為打擊對象，全部革職甚超至於殺脫。中國黨政軍機關儕受到衝擊，政治機制破壞，一切工作儕癱瘓脫。

### 經濟方面
;經濟再次衰退

文革辰光因為強調革命精神，有一眼眼緩進個政策就會得畀人攻擊，結果對個經濟建設方針搭政策受到批判，合理個規章畀人廢脫。外加要發動民眾鬥爭，就讓工廠一經勒停工停產個狀態，農村動亂得一天世界，生產效率低仔下去，物資短缺。人民個經濟因為該點事體受著嚴重個損害。

### 文化方面
;文學作品、學術權威、古建築受到攻擊   

文革發動是從批判文藝作品開始個，〈海瑞罷官〉該部劇個作者吳唅畀人批倒過後，交關多學術界人士因為幫俚辯護畀人講是「反革命」。從此開始交關多有才能搭成就個知識分子，儕畀人講是「反動學術權威」受著鬥爭。

江青做頭頭個中央文化革命小組對文學藝術實行專制政策，窮多優秀個作品儕當成功傳播反黨意識個毒草畀人禁制。

教育方面，紅衛兵忒嫌狂熱，讓學堂要停課，弄到教育工作癱瘓。外加因為窮多老師儕畀學生批鬥，教育質量普遍下降。

弗少中、小學生儕畀人煽動去參加紅衛兵，讓學堂一日到夜勒停課個狀態。大學方面，也參與鬥爭搭批判，讓學術界嘸啥進展。

交關多珍貴文物建築，譬方曲阜孔廟、北京頤和園儕受著毀滅性個破壞。

### 思想方面
;思想界大混亂

文化大革命拿毛澤東個思想推到仔極點，大家儕認為毛澤東個思想是對個，所以板要跟牢毛澤東個思想做事體。

勒一系列重大理論搭政策問題浪，毛澤東個思想畀四人幫利用，混淆是非，讓中華人民共和國建國十七年以來確定個窮多方針儕畀人否定。批評毛澤東個言論完全禁脫過後，左傾思想搭極端個人主義普遍蔓延，造成功思想浪個大混亂。

### 社會方面
;秩序完全破壞

文革辰光，社會浪交關行「革命無罪，造反有理」、「無法無天」個風氣，讓憲法、法律、黨章變成一紙空文，所以正常上班、過日腳搭讀書個秩序儕受著破壞。

外加毛澤東個個人崇拜讓後生個紅衛兵交關多認為「爹親，娘親，不如毛主席親」。因為箇浪，俚篤對自己個父母、師長搞批鬥，原本個倫理秩序就一天世界哉。

箇歇辰光，因為當時武鬥窮行，甚超至於派系內戰；社會風氣敗壞，冤獄勒全國到處儕是，人民生命財產也儕嘸沒保障。

## 爭議

## 相關人物
* 毛澤東
* 劉少奇
* 林彪
* 四人幫（江青、王洪文、張春橋、姚文元）
* 邓小平
* 華國鋒
* 汪東興

## 參考

* 《「文化大革命」十年史》 嚴家其，高皋合著 ISBN 957-32-0316-2
* 《文化大革命的起源：大躍進（1958-1960）》 河北人民出版社 1989年 ISBN 20203748

## 外部連結
* 文化大革命40周年
人民英雄紀念碑

**人民英雄紀念碑**勒中華人民共和國首都北京天安門廣場個當中，勒天安門南面，毛主席紀念堂北面，是1949年中國人民政治協商會議第一屆全體會議為仔紀念中國近現代史個人民英雄造個紀念碑。1949年9月30號奠基，1952年8月1號開工，1958年5月1號揭幕，1961年成為第一批全國重點文物保護單位。該個紀念碑是中華人民共和國成立過後頭一隻國家造個大型紀念碑，也是頭一隻大型公共藝術項目。

## 參考
林彪

**林彪**（），原名**林祚大**，字**陽春**，號**毓蓉**。用過個名字有**育容**、**育榮**、**李進**，湖北黃岡人。是中国人民解放军將領、中国共产党、中華人民共和國政治家，做過中華人民共和國國務院副總理、國防部部長、中國共產黨中央軍事委員會副主席、中國共產黨中央委員會副主席等要職。1955年畀授予元帥軍銜，是當時最後養出來個。

林彪勒1966年文化大革命開始過後，地位像煞乘火箭一樣升上去，勒中國共產黨第八屆中央委員會第十一次全體會議浪，升格做仔中共中央第一副主席，是箇歇辰光唯一副主席，畀確定為毛澤東親密戰友，人稱「副統帥」。1969年中共九大通過個《中國共產黨章程》更加拿林彪是毛澤東個接班人寫到黨章裏向。

但必過1970年，林彪搭毛澤東勒恢復中華人民共和國主席問題浪爆發衝突，林彪個心腹陳伯達被徹底批判。林彪勒1971年初策動五七一工程紀要，密謀行刺毛澤東，必過事敗，勒1971年9月13號陰謀叛變事敗過後，帶仔妻兒乘一隻三叉戟飛機逃亡到苏联去，勒外蒙邊境溫都爾汗墜機死脫。該件事體叫九一三事變，現在原歸疑點重重，中國共產黨官方搭民間一直朆得出林彪出走個結論。

## 參考
葉劍英

**葉劍英**（1897年4月28號—1986年10月22號）是中國大陸政治人，中國共產黨革命烈士，廣東梅縣（今朝個廣東省梅州市梅縣）人。做過中共第7~12屆中央委員、第8~12屆中共政治局委員、第10~12屆中共政治局常委，第10~11屆中共委員會副主席。

## 生平
葉劍英勒1922年加入中共地下黨，後生個辰光跟牢孫中山搞民主主義革命，參加過搞黃埔軍校搭北伐戰爭。1927年還勒發動南昌起義方面，做仔交關多要緊工作，箇年12月參加領導廣州起義。抗日戰爭搭第二次國共內戰個辰光做過廣州工農紅軍副指揮、土地革命戰爭個中央軍委總參謀長、八路軍參謀長、中國人民解放軍總參謀長、中共中央後委書記等職務。中華人民共和國成立過後做過中共中央華南分局第一書記、中南軍政搭行政委員會個副主席搭代理主席。1955年拿過元帥軍銜，1978年做過第五屆全國人大常委會委員長。1986年因病死勒北京，箇歇辰光是89歲。

## 外部連結
* 叶剑英纪念馆
防火长城

**防火长城**，又畀中国人喊得**GFW**、**功夫网**，是中华人民共和国政府开发个好大个互联网边界审查系统，防止中国人上弗和谐个网站。其是方滨兴设计个，中国人喊伊做“防火长城之父”。
推廣普通話

**推广普通话**，简称**推普**，是中华人民共和国政府来中国大陆用各种手段强制推广普通话个事体。中国个宪法拿普通话定做主要个官方语言，弗承认其他汉语族语言个独立性，打压其生存环境，畀交关南方人批评。弗过也有蛮多南方人因为自家乃朝从小讲普通话，邪气支持迭个行为，并对自家本身所在地个语言排斥冷漠个情况存在。推广普通话立在中国一些地区畀人当成汉化个一个内容。
周恩來

**周恩來**（），養勒江蘇淮安，祖籍浙江紹興。字**翔宇**，曾用名**飛飛**、**伍豪**、**少山**、**冠生**等。中国共产党搭中華人民共和國主要黨搭國家領導人之一，中国人民解放军創始人之一，中國無產階級革命家、政治家、軍事家、外交家。

周恩來是南開中學畢業個，後歇來勒南開大學讀書，後生辰光留學日本、法國、德國、英國等國家，做過旅法共產主義小組骨幹。回國過後，做仔黃埔軍校政治部副主任、主任。第一次國共內戰辰光，做過中共蘇區中央局書記、中國工農紅軍總政治委員兼中國工農紅軍第一方面軍政治委員、中共中央革命軍事委員會副主席，參與中央蘇區各趟反圍剿戰爭，指揮長征。西安事變當中，俚代表中國共產黨搭中國國民黨簽訂合約，一淘搭日本打仗。中国抗日战争辰光，做仔國軍政治部副主任兼第八路軍駐渝辦事處主任，負責國共雙方軍事搭政治調停。日本投降過後，陪牢中國共產黨中央委員會主席毛澤東到重慶去，搭中國國民黨總裁蔣中正勒重慶談判。第二次國共內戰辰光，做仔中央軍委代總參謀長，代表中國共產黨搞仔北平和談。

中華人民共和國成立過後，做過中央人民政府政務院總理、中華人民共和國國務院總理、中國人民政治協商會議全國委員會主席、中國共產黨中央委員會副主席等等，一直到1976年1月過世脫。1949年到1958年當中，兼任中華人民共和國外交部部長。俚還做過中國共產黨中央書記處書記、中國共產黨中央軍事委員會副主席、中國共產黨中央政治局常務委員會委員等重要職務。

## 參考
鹤林寺（加古川市）

**鹤林寺**（かくりんじ）是日本山阳道播磨国（现代日本行政区中个近畿地方兵库县加古川市）个一座佛教庙宇。此庙个名称，来自隔壁个刀田山（とたさん）。迭个庙宇个宗派是天台宗，供奉药师如来当做本尊。

## 概要
此庙是圣德太子修造个古庙之一，具体年份弗大清爽。乃朝有平安时代修造个太子堂，已经是国宝哉。因为历史邪气悠久，又有“西法隆寺”个称呼。
長征

**長征**是1934年10月到1936年10月當中，中国共产党領導個中國工農紅軍紅一方面軍（中央紅軍）、紅二方面軍（由紅二軍團搭紅六軍團會合仔組成）、紅四方面軍搭紅二十五軍分別從各個中央蘇區朝對陝甘蘇區個敗逃搭潰退。紅軍到仔陝北過後，1935年12月，毛澤東勒報告當中首先用「長征」該個詞，從此開始「長征」一詞進仔史冊。紅一方面軍走個路超過仔兩萬五千華里（12,500公里），所以亦叫**二萬五千里長征** 或者**北上抗日**；當時個國民政府叫俚篤「**流窜**」或者「**西竄**」。紅軍畀逼得穿過大面積個雪山、高原草甸、永久凍土帶搭無人區，1936年紅一、二、四方面軍勒甘肃會寧碰頭。中央紅軍一塌刮子打仔380多趟仗，攻下來七百多隻縣城，紅軍陣亡個營以上幹部達到430人，平均年齡弗到30歲，擊潰政府軍幾百隻團，當中經過仔11個省，翻過18座大山，跨過24條大河，走過嘸沒人個草地、翻過連勒一淘個雪山一共两萬五千里。

## 參考
西安事變

**西安事變**（也叫**雙十二事變**）是中華民國國民政府辰光個一場軍事政變行動。1936年12月12號，當時做西北剿匪副總司令個東北軍將領張學良搭仔做第十七路軍總指揮個西北軍楊虎城勒中國西安發動「兵諫」，扣押當時做國民政府軍事委員會委員長搭西北剿匪總司令個蔣中正，還殺脫保安人員、中央機關人員。阿末蔣中正畀逼得接受「停止剿共、一同抗日」個主張，畀放仔出來，逼得國民政府放棄「攘外必先安內」基本國策，抗日統一戰線形式浪建立。
里

**里**是东亚傳統個長度单位，中國周朝開始有個，箇歇辰光一里是1800尺，後歇來實際長度各個朝代儕弗一樣，傳到日本、朝鲜半岛、越南過後也有變化；到近代勒華語圈也叫**華里**，搭英里幫公里區別開來。

現在一般1里等於500米，2里等於1公里。

日本大寶律令規定「里＝5町＝300歩」1里=533.5m左右，明治維新過後規定1里相當於3.927km，一直到現在。

## 參見
* 萬里長城
* 記里鼓車
日本投降

**日本投降**是講1945年8月15號大日本帝國宣布無條件投降，外加勒該年9月2號舉行投降儀式還正式簽字投降，到該辰光第二次世界大战宣告結束。1945年7月，日本海軍實際浪已經嘸沒辦法繼續執行作戰任務，同時同盟國也弗斷實施東京大轟炸還開始策劃打進日本去個沒落行動。雖然軍事參議官會議做頭頭個日本政府公開表示原歸打算繼續堅持搭同盟國打仗，但必過日本高層也開始私底下拜託保持中立國立場個苏联談判和平個事體，巴望好盡可能爭取日本和平投降過後還勒垃有利個談判地位。但必過同時辰光，蘇聯還按照俚勒德黑蘭會議搭雅爾塔會議當中答應畀美國搭英國個事體，開始準備計畫攻擊日本勒海外佈署個部隊。 

1945年8月6號搭8月9號，美軍分別勒廣島市搭長崎市厾原子彈。另外一方面蘇聯勒8月8號夜快決定單方面廢脫《日蘇中立條約》，還根據《雅爾塔協定》個約定準備展開八月風暴行動。1945年8月9號半夜過後，已經朝日本宣戰個蘇聯軍隊窮快打進日本個殖民地關東州、搭仔管滿洲地區個傀儡政權满洲国等。該兩個衝擊造成功8月14號辰光，昭和天皇決定要求軍事參議官會議接受美國、英國、中國搭蘇聯《波茨坦公告》當中簽好個停戰協定，外加通過駐瑞士搭瑞典的大使館來朝盟軍發放消息。經過交關趟幕後談判搭未遂政變過後，昭和天皇勒8月15號日本標準時間中浪12點鐘朝日本全國用錄音廣播個方式發表《終戰詔書》，宣布日本政府決定遵守同盟國集團個無條件投降個要求。

8月28號，駐日盟軍總司令開始接管政權還佔領日本，接下來同盟國集團就開始展開仔一系列戰後改革計畫，當中勒1947年5月3號公布仔新個《日本國憲法》。9月2號上半日10點鐘，包括日本、美國、中國、蘇聯、英國、澳大利亚、加拿大、法蘭西共和國臨時政府、荷蘭搭新西蘭代表勒垃停勒東京灣個美國軍艦密蘇里號戰艦浪舉辦投降儀式，日本政府官員勒該搭簽仔《降伏文書》，正式結束第二次世界大戰當中雙方個軍事行動。勒第二次世界大戰結束過後，同盟國平民搭部隊開始慶祝第二次世界大戰對日戰爭勝利紀念日。必過有點還勒亞洲搭太平洋島浪向自家打仗個日本指揮官搭軍事人員原歸繼續堅持打仗，甚超至於一直到1970年代為止阿末幾個士兵勒曉得戰爭結束個消息過後再宣布投降。自從日本宣布投降過後，歷史學家也開始辯論針對平民厾原子彈個倫理道德問題。必過日本搭西方同盟國是勒1952年4月28號個辰光，由包括日本勒裏向個48個國家一淘簽仔《舊金山和約》並且生效過後，再正式從法律層面浪結束互相個戰爭關係；同時辰光日本也結束仔7年長個同盟國軍事佔領狀態，重新恢復日本個主權行使能力。到仔1956年個辰光，日本政府再另外搭蘇聯簽仔《日蘇共同宣言》結束兩國個戰爭狀態。

## 參考
投降

**投降**，受降方也可以叫**投誠**，是軍人勒自願或者長官個命令下頭，停脫對敵人個戰鬥外加做戰俘個行動。打仗個人投降辰光蠻多會豎白旗或者拿兩隻手舉高、張開。

國家、政權或者政府亦可能選擇投降來讓打仗或者軍事衝突停下來。該點投降個手續包括簽停火令、和約或者降書。

## 參閱
* 無條件投降
* 有條件投降
* 戰爭法
* 日內瓦公約
* 日本投降
軍人

**軍人**，是對勒垃國家軍隊當中服役個軍職人員個稱呼，包括戰鬥人員搭軍官，像老法頭個武士、騎士。职责是保護國家安全，保衛國家邊境，政府政權穩定，社會安定，有辰光也參加非戰鬥性個包括救災等工作。

## 动员
立在封建时代，军人一般搭贵族是等价词汇，有地位个骑士以上贵族构成职业军人集团，平常守土安民，有事体个辰光征农夫作为辅助，前往做战。到集权国家出现之后，国王开始到各地去招职业军人，民族国家出现之前，能够招收到个人有限，一般还要征兆弗少外国雇佣兵作为助力。大规模个军人动员是从19世纪中后期开始个，到第一次世界大战辰光，欧洲强国个军人动辄上百万，数百万，让战争沦为总体战、超限战，带来极大个恶劣影响。

## 歧视
立在费拉文化发达个大一统帝国，对职业军人个歧视是有目搭系统性个，帝国文人发明出交关词汇形容畀伊拉瞧弗顺眼个军人，比方讲所谓个“丘八”“兵痞”之类，这些词汇让军人遭受侮辱，同时也进一步拉低老百姓对伊拉个看法，变相导致大一统帝国做战能力低下（具体参见明朝军事)
丘八搭兵痞是中國老底子對兵士個貶義舊稱。兵油子是當兵交關長辰光外加搭著壞習慣個士兵。

## 參考
大日本帝國

**大日本帝國**是日本勒1889年到1945年辰光用個國號，是從《大日本帝國憲法》出來個，雖然1936年過後再成為官方文件浪個通用國號；1947年《日本國憲法》頒布過後，日本官方弗再用該隻名字做正式國號。除脫用來叫《大日本帝國憲法》實施下頭個日本，國際浪蠻多用該隻名字來叫日本從1868年明治維新開始到1945年二戰戰敗個辰光，天皇掌握政治實權，同時辰光勒國內搞現代化、勒國外搞擴張政策個歷史時期。

日本勒明治維新過後，政治權力從武家回到仔天皇手浪，還開始實施一系列個現代化措施，勒政治、經濟搭社會各個場化全面西方化，讓國力慢慢較變大；對外關係浪，通過一連串個條約改正措施逐漸廢脫幕末辰光搭西方列強簽個不平等條約，還拿「富國強兵」做口號積極朝外頭擴展勢力範圍，對周邊國家實施軍事搭經濟侵略，成為仔東方世界唯一個新帝國主義國家。雖然勒國內搞民主憲政，但必過1930年代中期過後，日本法西斯主義逐漸抬頭，軍部搭大政翼贊會掌控政治權力，後歇來爆發個中国抗日战争搭太平洋戰爭，讓日本變仔發起二戰個軸心國之一，還是日本一連串侵略行動個最高峰。1945年日本投降過後，同盟國實施軍事占領，還搞仔宪法搭政治制度個改造，到該歇辰光「帝國」時期總算結束哉。

勒用「大日本帝國」國號個辰光，日本有交關用「大日本」或者「帝國」做名字個公司搭機構，譬方帝國大學、帝國人造絹絲（今朝個帝人）等，打仗結束仔因為各種原因改脫或者簡化名字，必過也有保留老早名字個，譬方帝國飯店集團、大日本住友製藥等。
軍事

**軍事**，或者叫**軍務**，是搭國家或者政權個武裝力量搭界個事體，譬方防衛（就是**國防**，近代各國個「軍部」多數叫「國防部」）或者是參加打仗。
經濟

**經濟**，是勒一定範圍（國家、區域）裏向，組織全部個生產、分配、流通搭消費活動搭關係個系統個總稱。另外一種意思是囥好個弗平等個欲望交換，經世濟民是和諧個分配弗平等化。研究經濟問題、探討經濟發展規律、解釋經濟現象原因個社會科學就叫經濟學。
社會科學

**社會科學**是有系統個用科學方法研究人類、團體搭仔社會個學問。

## 學科
社會科學包括：
* 政治學
* 經濟學
* 軍事學
* 法學
* 犯罪學
* 教育學
* 社會學
* 新聞學
* 公共關係學
* 公共行政學
* 傳播學
* 民族學
* 民俗學
* 宗教學
* 人類學
* 組織心理學
* 組織行為學
* 文藝學
* 史學
* 語言學
* 哲学
經濟學

**經濟學**是一門社會科學，研究經濟个運作，就是人哪亨去選擇，勒有限資源下頭，哪亨影響生產、分配搭消費。經濟學會得看人或者團體哪亨通過吸引，選擇搭分配，去滿足對有限資源需要。

該隻科學有幾種分法，最常見个是微觀經濟學搭宏觀經濟學。前頭個看个人个選擇，後頭個看勒垃一淘个結果。經濟除脫講銅鈿，還可以來分析罪行，科研，生死，政治，健康，教育，家庭，約會弗一樣个物事。儕因為經濟是研究人个決斷。
天皇

**天皇**（）是日本君主个稱號，也是神道教个最高领袖，是現代世界裏向唯一用皇帝（）稱號个君主，俚做頭頭个日本皇室是世界浪現在還有个頂頂古老个皇室。天皇个族系號稱「萬世一系」，從頭一個天皇神武天皇以來一脈相傳，並弗像中國、韓國、越南等周邊國家有過改朝换代，該個是因為天皇个歷史浪掌握實權个辰光交關短，蓋咾反倒好逃脫戰亂，讓皇室加二長壽。现在，天皇是日本个國家象徵，也是實際浪个國家元首，雖然日本憲法朆明確規定俚國家元首个地位。勒神道教傳統裏向，天皇是天照大神後裔，有神性，認為天皇弗是普通个日本人，所以天皇搭俚个屋裏人嘸沒姓氏（歷史學浪叫俚天皇氏），日本憲法也朆畀俚公民權。雖然二戰過後，昭和天皇已經宣布完全放棄历史浪畀俚个「神性」，必過原歸有國民拿天皇當國家个象徵。

## 參考
同盟國（第二次世界大戰）

**同盟國**，也叫**反法西斯同盟**，是第二次世界大戰爆發過後，部分國家（阿末有57個，當中5個從軸心國脫離）為仔抵抗軸心國個侵略組成個聯盟，也是搭軸心國對立個陣營。同盟國組成搭參加盟軍個國家大多數是因為受著軸心國個武力侵略，或者是生怕軸心國會得控制整個世界。

最早開始打仗個辰光（1939年9月1日），反德同盟包括仔法國、波蘭搭英國，嘸沒幾化辰光英國個自治領（澳大利亞、加拿大、紐西蘭、紐芬蘭自治領搭南非聯邦）儕加入仔同盟。1941年珍珠港事變過後，美國搭中國加入同盟國。同時辰光，1941年過後英聯邦、美國搭蘇聯個領導人畀大家叫「三巨頭」，做仔同盟國個領導角色。從1937年個盧溝橋事變開始，中國就一直勒搭日本打仗，勒箇歇辰光也是重要個盟友，中國戰場浪牽制仔大部分日本陸軍，還參加仔緬甸戰場幫英軍個忙。中國搭三巨頭（英國、美國、蘇聯）畀美國總統富蘭克林·德拉諾·羅斯福叫「世界權力個託管人」，後歇來叫同盟國個「四警察」或者「四大國」。蘇美英中四大國頂早勒《聯合國共同宣言》浪簽字，後歇來勒1943年個莫斯科會議頒布個《四國普遍安全宣言》裏向「四大國」地位得著進一步確認。其他盟國包括比利時、巴西、捷克斯洛伐克、埃塞俄比亞、希臘王國、英属印度、墨西哥、荷蘭、挪威搭南斯拉夫等。

勒1941年12月，美國總統羅斯福幫同盟國設計仔一個名字，叫「聯合國」。後歇來勒1942年1月1號簽個《聯合國共同宣言》，成為仔現代联合国個基礎。勒1945年7月個波茨坦會議浪，羅斯福個接班人哈里·S·杜魯門總統向中、法、蘇、英、美個外長提出來各國應該「商量一隻和平條約搭歐洲國家邊界個解決方法」，就此讓外長理事會建立起來。

## 參考
軸心國

**軸心國**是第二趟世界大战当中个一个阵营，具体包括纳粹德国、意大利搭日本等达成反共产协定搭其余攻守同盟个国家。此类国家一般使用法西斯主义、威权主义作为立国基础，还带有浓郁军国主义色彩。軸心國从1930年代当中阶段开始酝酿，到1930年代挨末阶段形成体系。欧亚大陆高头有将近20个国家正式加入迭个体系，更多国家，比方讲西班牙、葡萄牙也对此有兴趣搭暗中支持。1940年9月德、日、意簽仔《三國同盟條約》過後，勒第二次世界大戰當中對抗以美國、苏联、英國搭中華民國為首個同盟國。1944年之后，因为战场形势失利，交关国家投降或者退出战争。1945年，德国、日本侪战败，軸心國解体。

## 參與個國家

### 三國同盟條約個成員
* 大日本帝國
* 納粹德國
* 意大利王國


Greater Asian Co-prosperity sphere (orthographic projection).svg
Image:NS administrative Gliederung 1944.png
Image:Kingdom_of_Italy_1942_with_provinces.svg


### 其他主要參與國家
* 匈牙利王國
* 羅馬尼亞王國
* 保加利亞王國


Image:Hungary map 1941.png
Image:Romania1941.png
Image:Map of Bulgaria during WWII.png


### 幫軸心國忙個國家
* 芬蘭
* 伊拉克
* 泰國
* 聖馬力諾

### 勒軸心國控制下頭個國家
* 满洲国
* 維希法國
* 斯洛伐克
* 克羅地亞
* 塞爾維亞
* 黑山共和國


Image:Manchukuo map.png
Image:France map Lambert-93 with regions and departments-occupation.svg
Image:Slovakia1941 02.png
Image:Ndh 1941.png
Image:Serbia1941 1944 01.png
Image:Montenegro during ww2.png
富蘭克林·德拉諾·羅斯福

**富蘭克林羅斯福**（**Franklin Delano Roosevelt, FDR**，）是美國第三十二任總統，勒1933年到1945年個辰光，一塌刮子做仔四屆12年。帶美國同盟軍打贏仔納粹德國。畀窮多人認為是美國最偉大總統之一。

## 參考
*
美國總統

**美國總統**是美國個元首搭政府頭頭，也是美國行政部門負責人搭三軍統帥。該隻職務是根據1788年通過個美国宪法設立，第一任總統乔治·华盛顿勒1789年開始做。美國憲法第22修正案規定，總統每屆任期4年，頂多好連任一屆。
埃塞俄比亞

**埃塞俄比亞聯邦民主共和國**，一般性叫**埃塞俄比亞**（阿姆哈拉語：ኢትዮጵያ **，），是非洲東北個一個國家，之前叫埃塞俄比亞人民民主共和國。老底子叫「阿比西尼亞」。

搭一般非洲國家弗一樣，埃塞俄比亞勒第二次意大利埃塞俄比亞戰爭畀意大利佔脫（1936-1941年）之前，一直維持俚古老個君主制，朆受著殖民主義浪潮個吞噬。1974年，一趟軍事流血政變拿1930年代以來一直統治埃塞俄比亞個皇帝海爾·塞拉西一世（Haile Selassie I）推翻脫仔，埃塞俄比亞廢脫君主制實行社會主義，一直到1991年再結束搭仔放棄社會主義政治制度。非洲聯盟（非盟）总部勒垃該俚個首都亚的斯亚贝巴。

體育方面，埃塞俄比亞有交關多個長跑選手，勒窮多國際田徑比賽（包括奧運）儕有交關好個成績。
七七事變

**七七事變**，也叫**卢沟桥事變**，是發生勒1937年7月7號，中国抗日战争全面爆發個起點，也象徵第二次世界大戰亞洲區打仗開始。

1937年7月7號夜快，日本個中國駐屯軍一部勒中華民國北平附近宛平縣軍事演習。日軍講一個士兵「失蹤」，要求進宛平城搜查，畀守城個國軍第二十九軍拒絕。日本軍隊就朝對中國守軍開槍射擊，還進攻盧溝橋。第二日早浪差弗多5點鐘，日軍炮轰宛平城。國軍第二十九軍拼仔命抵抗。

## 參考
中華民國國軍

**中華民國國軍**是中華民國個正規武裝力量，前身是1925年成立個國民革命軍，1947年行憲過後改組成功國軍。
盧溝橋

**盧溝橋**也寫成**蘆溝橋**，也叫**永定橋**，勒垃北京市豐臺區永定河浪，離北京市中心差弗多15公里。該頂橋因為跨過盧溝河（今朝個永定河）所以叫該隻名字。盧溝橋是中國頂大個古代多涵孔圓弧拱橋，弧拱跨度是11米，扁平率是0.69。是金国大定十九年（西元1189年）修造个一座石桥。造型优美，立在金章宗辰光就以卢沟晓月入选燕京八景。1937年7月，发生卢沟桥事变，之后，第二趟中日战争（即中国宣称个**抗日战争**）暴发。

## 参考文献
永定河

**永定河**，老底子叫**澡水**，隋朝叫**桑乾河**，金朝叫**盧溝**，元朝叫**渾河**，老早叫**無定河**，海河流域七大水系之一，是河北系個頂大個河。流域面積47016平方公里，裏向山區面積45063平方千米，平原面積1953平方千米。永定河全長747公里，流過仔內蒙古、山西、河北三省區、北京、天津兩個直轄市、一塌刮子43隻縣市。
豐臺區

**丰台区**是北京市个六个城区之一，也是北京除脱东城区、西城区之外个四个近郊区之一。此地个位置是在拉北京市南面搭西南面风向。区域个東面搭朝阳區接牢，北面搭東城區、西城區、海淀區、石景山區接牢，西北面搭門頭溝區，西南面搭房山區，東南面搭大興區接牢。

## 得名
根据记录，丰台迭个称谓，是金中都城个丰宜门郊外个“拜郊台”得来个。清朝辰光，此地境内有丰台镇，

## 历史
丰台区个历史弗长，本身是北京西南面个郊区，内部各个地方相互之间弗曾形成过多少统一个认同，伊个具体历史，还是从1949之后慢慢形成个。

1949年之后，北平市人民政府根据北平市军事管制委员会要求，拿北平市划分成32个区。个当中，十六区驻白云观，二十五区驻丰台，二十六区驻长辛店。

1949年6月，华北人民政府批准北平市拿之前十六区新市区以南，以及原二十五区个高家堡、谷泉庄以北合并为新个第十五区，驻丰台镇，将原二十六区的岗洼、温庄以北改为新的十八区，驻长辛店。

1949年12月，北京市人民政府决定，拿十八区里外十三村划归二十区管辖。

1950年6月，北京市人民政府决定拿十八区并入十五区，并在拉8月拿十五区改为**十二区**。

1952年6月20号，北京市人民政府临时会议，以及7月18日北京市委临时会议决定，拿十二区改名，叫做丰台区。
朝陽區（北京市）

**北京市朝陽區**是北京市個一个市辖区，屬於城六區之一，勒垃北京城個東面、東北面搭東南面，勒北緯39°48'到40°09'、東經116°21'到116°42'當中。東面搭通州區接牢，西面搭海淀區、西城區、東城區接牢，南面搭豐臺區、大興區接牢，北面搭順義區、昌平區接牢。朝阳區是北京市面積頂大個近郊區，南北長28公里，東西闊17公里，土地總面積470.8平方公里，當中建成區面積177.2平方公里，全區常住人口384萬。郵政編碼是100020。
東城區（北京市）

**北京市東城區**勒垃北京市中心城區東部，北面、東面搭朝阳區相牢，南面搭豐臺區接牢，西面搭西城區接牢。總面積41.84平方公里。戶籍人口81.5 萬，人口密度每平方公里1.9萬人。
西城區

**北京市西城區**勒垃北京市中心城區西部，面積50.70平方公里，戶籍人口124.6萬。西城區是中華人民共和國個權力核心區域，中共中央書記處、中共中央辦公廳、中共中央紀律檢查委員會、中共中央組織部、中共中央宣傳部等中共中央機關搭中華人民共和國國務院、國家發改委、工信部、國家民委等中央國家機關儕勒該隻區裏向。
海淀區

**北京市海淀区**（「海淀区」個「淀」字勒該個詞當中弗是「澱」個簡化字，「淀」個本義是淺水個湖。）是中華人民共和國北京市個一隻市轄區，勒垃北京城區西北部。全區面積426平方公里，南北長差弗多30公里，東西頂闊個場化29公里，平原差弗多佔仔全區面積個四分之三。

## 参考
捷克斯洛伐克

**捷克斯洛伐克**（捷克語／斯洛伐克語：Československá socialistická republika & Česká a Slovenská Federativní，1918.10.28～1992.12.31），是一個已經嘸沒脫個歐洲國家，1993年1月1號分開來變仔今朝個兩個獨立國家──捷克共和國搭斯洛伐克共和國。
捷克語

**捷克語**（捷克語：**čeština**），是捷克通用個官方語言。捷克語有42個字母，包括二合個"ch"。方言以波希米亞、中摩拉維亞（哈納）、西里西亞（萊赫）、東摩拉維亞四大方言為主。捷克共和國現在有人口1000萬，除脫該點，世界各地差弗多還有100萬捷克人，其中有20到30萬人講捷克語。
斯洛伐克語

**斯洛伐克語**（斯洛伐克語：**slovenčina**），是斯洛伐克通用個官方語言。主要勒斯洛伐克用，接下來是捷克搭塞爾維亞。
四警察

**四警察**（）是美國總統富蘭克林·德拉諾·羅斯福創造個一個講法，來叫同盟國陣營四個主要個國家搭聯合國個四個創辦國：大英帝國、美利堅合眾國、蘇維埃社會主義共和國聯盟搭中華民國。該個講法象徵仔羅斯福對二戰過後世界秩序個概念。二戰結束過後，該四個國家會得成為世界的「警察」，也說明俚篤要一淘維護世界和平。一直到《聯合國家宣言》簽好搭聯合國成立之前，該個想法原歸朆實現。

## 參考
大英帝國

**大英帝國**（British Empire）是英国立在大航海时代之后，逐渐依靠自家个能力，建立起个全球性殖民帝国。一般拿大英帝国分成两个阶段，以美国独立战争作为界限。立在第一个阶段，英国赋予殖民地蛮大个自主权，让东印度公司或者西印度公司，以及移民自家管理当地政府。立在拿破仑战争之后，英国成为世界超一流强权，对外扩张开始走官僚化道路。并依靠对南亚次大陆个控制，获得空前个殖民资本。19世纪挨末阶段，英国控制世界浪四分之一个土地，领地遍布七个大洲。英国移民进入本身原住民比较少个加拿大、澳洲、新西兰，拿当地变成盎格鲁-撒克逊国家。同时，拿英国先进个制度散播到交关地方，并极大开发东南亚搭南亚个基础设施。第一次世界大战之后，英国更兼并原先德意志帝国搭奥斯曼帝国个交关殖民地。弗过，国力已经开始下降。第二次世界大战之后，英国对控制介大殖民地力不从心。1947年，英属印度分别以巴基斯坦搭印度个名号独立。英王丧失印度帝国皇帝个头衔。大英帝国寿终正寝。之后，逐渐改组成英联邦。
德黑蘭會議

**德黑蘭會議**（，代號：Eureka）是由羅斯福、邱吉爾、史太林從1943年11月28號到12月1號舉行個戰略會議，勒垃伊朗首都德黑蘭個蘇聯大使館。該趟會議是頭一個由同盟國「三巨頭」（美國、英國、蘇聯）領導人開個第二次世界大戰會議，接牢1943年11月22號到26號開個開羅會議，外加比1945年個雅爾塔會議搭波茨坦會議早。雖然三個人各動各個腦筋，但必過還是勒會議浪達成仔朝對納粹德國發動第二波攻擊個共識。該趟會議也討論仔同盟國與土耳其搭伊朗個關係、勒南斯拉夫個軍事行動、對抗大日本帝國等等。除脫簽仔關於對德作戰搭戰後事項個宣言搭協定，三巨頭還簽仔承認伊朗獨立個宣言。

## 參考
波茨坦會議

**波茨坦會議**勒1945年7月17號到8月2號勒德國波茨坦（靠近柏林）塞琪琳霍夫宮開。勒第二次世界大戰當中贏個同盟國勒該搭碰頭，討論決定哪亨管理八個禮拜前頭（5月8號）無條件投降個納粹德國，搭仔勒打贏德國過後一淘來打大日本帝國搭履行開羅宣言等對戰後對日本個處理方式個決定。該趟會個目標還包括建立戰後國際秩序、簽和平條約条约搭仔應對打仗個後果。
開羅會議

**開羅會議**（），代號**「六分儀」會議**，也叫**第一次開羅會議**，是第二次世界大戰個辰光14趟高峰會議之一，會從1943年11月23號開到26號，由中華民國、英國、美國勒埃及開羅召開，三國領導人中華民國國民政府軍事委員會委員長蔣中正、英國首相邱吉爾、美國總統羅斯福出席，商量反攻日本個戰略搭戰後國際局勢個安排，制定盟軍一淘反攻緬甸個戰略搭援華方案，結束過後公佈開羅宣言，要求日本無條件投降，還轉來全部侵佔個土地，塑造戰後東亞個新局勢。開羅會議確立中國成為世界四強個地位，對中國政治浪個意義交關大；戰略方面，雖然會浪決議搭承諾窮多朆實行，行動計劃一直延期搭改脫，最終原歸達成中、英、美三國一淘反攻緬甸個目的。

## 參考
開羅宣言

《**開羅宣言**》（，法語：Déclaration du Caire，日語：カイロ宣言，俄語：Каирская декларация，意大利語：Dichiarazione del Cairo，德語：Kairoer Erklärung）是美國總統羅斯福，中國戰區最高統帥蔣中正搭英國首相邱吉爾勒第二次世界大戰後期個1943年11月23號到11月27號，勒埃及首都開羅開會過後，勒1943年12月1號發表個朝日本打仗個**新聞公報**（Press Communiqué）個通稱。
雅爾塔會議

**雅爾塔會議**（；俄語：**ялтинская конференция**），也叫**克里米亞會議**，是美國、英國搭蘇聯三國領導人——美國總統富蘭克林·德拉諾·羅斯福、英國首相溫斯頓·邱吉爾搭蘇聯人民委員會主席史太林勒1945年2月4號到2月11號個辰光，勒蘇聯克里米亞雅爾塔里瓦幾亞宫裏向開個一趟关键性首腦會議。該趟會議，制定仔戰後世界新秩序搭列強利益分配方針，形成仔「雅爾塔體系」，對第二次世界大戰過後個世界局勢有交關深個影響。

該趟會議是勒1943年德黑蘭會議過後，第二趟同盟國首腦會議，俚個結論勒1945年7到8月個波茨坦會議就有爭議。交關多個人批评該趟會議，讓蘇聯搭各國共產黨好控制中歐、東歐搭亞洲交關國家，主要是會當中羅斯福搭邱吉爾儕朆尊重打仗辰光畀佔領國家個巴望，拿畀蘇聯「解放」個國家先交畀联合国代管。還有，為仔爭取蘇聯朝日本宣戰，會當中有點內容侵犯中國權益窮大。會之前其他國家弗曉得，所以也有「雅爾塔密約」個講法。
铁

**铁**是一只交关常见个化学元素。元素符號是**Fe**，来自拉丁文*Ferrum*。渠可形成+2、+3搭+6价铁个化合物。
鐵個同位素

**[[铁]]**有34種同位素，裏向有3種是穩定個。

## 圖表

**備註：**有#個數據代表朆經過實驗個證明，只必過是理論推測，用括號括起來個代表數據弗確定。

## 參攷
* Isotope masses from Ame2003 Atomic Mass Evaluation  by G. Audi, A.H. Wapstra, C. Thibault, J. Blachot and O. Bersillon in *Nuclear Physics* A729 (2003).
* Isotopic compositions and standard atomic masses from Atomic weights of the elements. Review 2000 (IUPAC Technical Report). *Pure Appl. Chem.* Vol. 75, No. 6, pp. 683-800, (2003) and Atomic Weights Revised (2005) .
* Half-life, spin, and isomer data selected from these sources. Editing notes on this article's talk page.
** Audi, Bersillon, Blachot, Wapstra. The Nubase2003 evaluation of nuclear and decay properties, Nuc. Phys. A 729, pp. 3-128 (2003).
** National Nuclear Data Center, Brookhaven National Laboratory. Information extracted from the NuDat 2.1 database (retrieved Sept. 2005).
** David R. Lide (ed.), Norman E. Holden in *CRC Handbook of Chemistry and Physics, 85th Edition*, online version. CRC Press. Boca Raton, Florida (2005). Section 11, Table of the Isotopes.
氫個同位素

**氫個同位素**有7種，裏向只有1H穩定。

俚有三種非人造個同位素，分別是氕、氘搭氚（1H、2H、3H），另外有四種同位素儕交關大穩定（4H到7H），只好勒實驗室造出來，朆勒自然界出現。氫也是唯一搭俚元素有弗一樣名字個同位素。雖然其他元素個同位素老早頭也有弗一樣個名字，必過今朝已經弗用箇點名字哉。

## 圖表

**備註：**有#個數據代表朆經過實驗個證明，只必過是理論推測，用括號括起來個代表數據弗確定。

## 參考


*新闻：氢-7的发现 （英文）
*关于氢-4和氢-5的文章（英文，要登錄仔再好看）

|- style="text-align:center"
| width="30%" |←
| width="40%" |同位素一覽 
| width="30%" |→ 
|-
| width="30%" align=center| 中子個同位素
| width="40%" align=center| **氫個同位素**
| width="30%" align=center| 氦個同位素
共產黨

**共產黨**頂頂開始辰光是以代表无产阶级（就是工人階級）個利益為名義成立個政黨。頂早個共產黨畀人認為是1847年成立個共產主義者同盟。現在普遍指以共產主義搭卡爾·馬克思、弗里德里希·恩格斯對共產主義搭資本主義個講法為指導思想個政治團體，以拿社會推向共產主義社會為最終目標。曾經勒1917年十月革命過後掀起仔頭一趟浪潮（就是推翻脫本來個政權體制建立社會主義國家個運動，箇歇辰光還朆有別個國家成功過），還勒二戰過後掀起第二趟浪潮，中華人民共和國勒該段辰光基本建立仔全國性個社會主義制度。共產黨搭獨裁政權搭界是從史太林1922年選上俄國共產黨（布爾什維克）中央委員會總書記開始個，後歇來個人叫俚「史太林主義」。
卡爾·馬克思

**卡爾·馬克思** （德語：，）是交關有影響力个德國哲學家，政經學者搭社會主義者。俚頂頂出名個學說是歷史分析階級鬥爭，勒1867年出版个《資本論》（*Das Kapital*），馬克思个哲學理論對階級鬥爭个分析，俚認為該个幾千年裏向，人類發展史丄頂大矛盾搭問題只必過是弗一樣階級个利益掠奪搭鬥爭。照歷史唯物論，俚窮膽大假設，資本主義會得畀社會主義搭共產主義代替脫。

## 搭界個物事
* 馬克思主義
弗里德里希·恩格斯

**弗里德里希·馮·恩格斯**（德語：**Friedrich Von Engels**，），德國哲學家，建立馬克思主義個人之一。恩格斯是卡爾·馬克思窮要好個朋友，畀叫做「第二提琴手」，俚畀仔馬克思創立馬克思主義提供仔交關多經濟浪個支持，勒馬克思過世脫過後，還幫馬克思完成仔俚朆完成個《資本論》等著作，並且領導國際工人運動。
马克思主义

**马克思主义**是一种以唯物主义解释历史、辩证法、搭朝资本主义批判所发展出来个经济、政治搭社会世界观。垃19世纪中后期，卡尔·马克思搭弗里德里希·恩格斯造出来马克思主义个理论架构。马克思主义做根基或者方法论个写作对现代个政治哲学搭社会运动产生仔穷大穷广个影响，包括俚特别个哲学、社会学、政治经济学、搭仔革命意识形态。对于马克思主义个理论并呒没一套统一个定义，也因此佢垃拉众多个领域搭仔题材丄向出现多元个发展，导致其门下包含众多明显对立甚至互相冲突个理论。

马克思列宁主义用唯物主义个立场检视社会个发展，认为人类社会是架构垃赖以为生个经济活动浪向。经济组织个架构搭生产模式畀视为是人搭人当中个社会、政治、法律搭道德关系个根本来源（或者至少发挥仔主要个影响），该点社会关系进一步构成仔马克思所谓个上层建筑。跟牢生产模式个进步，本来个社会组织搭关系变得呒没效率还搭经济活动产生冲突，该种冲突接下来发展成为阶级斗争。按照马克思主义个分析，由无产阶级劳动操作个高效率机械化生产模式，垃生产过程中帮少数有生产工具个资产阶级产生仔剩余产品并且成为剩余价值，该种剥削关系进一步转化变仔根本性个矛盾，该种矛盾越来越大，社会个革命肯定会得发生。马克思主义预测社会主义会从革命里向产生，还会得拿生产工具还畀集体个手浪，跟据每个人个「实际劳动」发利润，还根据「需求」而弗是利润规划生产。马克思还讲垃社会主义后头，共产主义会得诞生，生产模式是各尽所能、各取所需，成为一个无阶级、无国界、无货币、无私人产权个社会。马克思主义发展成为交关多个分支搭流派，弗一样个流派对于古典马克思主义个论点侪有弗一样个解读搭着重处，有辰光也会得融合非马克思主义个概念，有仔该点理论方法浪个弗一样，个浪多马克思主义流派除脱朝资本主义经济个批判态度是一样个，呒没已经确定个理论框架搭研究方法。也因此，众多从马克思主义衍生个政治哲学，在追求社会主义丄所采取个策略常大弗相同。
## 参考文献
資本主義

**資本主義**（），也叫自由市場經濟或者自由企業經濟，是人類協作個擴展秩序。俚個特色是私人擁有資本財產（生產工具），外加投資活動儕是個人決策個，弗是國家控制個，經濟行為個目標是尋求利潤
。藉僱傭或者勞動個手段用生產工具創造利潤。商品搭服務靠钞票勒自由市場裏向流通。投資個決定由私人來做，生產搭銷售主要由公司搭工商业控制還互相競爭。一般普遍認為資本主義勒西方世界個封建制度崩脫過後成為仔頂頂主要個經濟模式。

「資本主義」該個詞也畀窮多人用得來形容歷史浪弗一樣個人、辰光、場化、物事，除脫自由放任個資本主義以外，也有福利資本主義、國家資本主義等等打仔資本主義稱號個經濟模式。勒垃對資本主義個解釋浪向，支持自由放任個經濟學家反對政府朝對市場個干預，還強調財產權利個重要性。不過也有人主張政府管制個必要性來避免壟斷搭景氣循環個負面作用。絕大多數個政治經濟學家儕拿私人產權看成功資本主義頂重要個特色，必過勒垃資本主義下頭個僱傭關係、經濟權力、階級、搭仔歷史發展等等就有弗一樣個看法。市場個自由程度、搭仔私人財產個法規，是政治搭政策浪爭論個主要議題。現在大多數國家儕好看成功「混合經濟」，勒該種體制下頭政府用弗一樣程度個計畫政策干預市場個自由運作。

## 參考
社會主義

**社會主義**是一套政治理論搭政治運動。主張工人階級弗管男女，儕應該好用民主方式，集體管理一個社會。必過勒歷史浪，弗一樣個國家搭社會個革命家，打仔社會主義旗號去推動社會改革運動個辰光，勒弗一樣個時期弗一樣個場化，社會主義儕有弗一樣個表現形式搭意義，所以「社會主義」該個物事弗是可以簡單概括個。
資產階級

**資產階級**（也叫**布爾喬亞**；法文：**bourgeoisie**）是根據有點西方經濟學思想學派，尤其是馬克思主義裏向，資本主義社會個階級劃分當中有鈔票個階級之一。
列寧主義

列寧主義畀叫成功「帝國主義搭無產階級革命時代個馬克思主義」。俚頂早辰光是史太林起個名字，是列寧勒20世紀初形成個思想體系，社會主義陣營裏向認為列寧主義是勒俄國實踐個基礎浪對馬克思主義基本理論個修訂搭補充。
帝国主义

**帝國主義**是一个19世纪欧洲知识分子发明出来个词汇，用来形容一种政治主義，講一個國家搶脫別个國家个領土搭仔奴役箇个國家个居民，建立經濟搭政治浪个霸權，凌駕勒別个國家浪向。

## 争论
立在西方个话语体系当中，帝国主义一般用来形容19世纪挨末阶段到20世纪初，西方个列强殖民全世界辰光个行为。迭个行为，也通过马克思搭列宁等个论述，成为乃朝交关人心目当中帝国主义个代表。弗过，历史浪交关帝国也有类似个行为，比方讲阿兹特克帝国奴役周边部落，奥斯曼帝国同化并压榨巴尔干基督徒，迭些行为到底算不算帝国主义。乃朝还是一个争论个焦点。
政治

**政治**是團體做決定個方式。俚是所有價值觀個權威性集合。雖然該隻詞通常儕是講政府裏向個事體，政治勒所有人類團體交往儕尋得著，包括公司、學術搭仔宗教組織。

按照俚最基本個形態，政治包括「涉及權力個社會關係」。習慣浪，該隻詞用勒統治一個國家個政府或者別個政治單位，還有組成搭仔應用政府政策個方法搭策略。

## 參考
儒略曆

**儒略曆**（**Julian calendar**）是羅馬個凱撒勒公元前46年造出來個，由埃及數學兼天文學家亞歷山大索西琴尼設計個日曆。公元前46年1月1號開始用，代替脫老早個羅馬曆法。

儒略曆一年分12個號頭，四年一閏，平年365日天，閏年個2月加一日天，叫「閏日」，每年平均長度是365.25日天。必過地球公轉週期比365.25日天稍微短著點，儒略曆有蠻大個誤差，1582年過後教宗格里高利十三世改仔一眼眼，變成格里曆，就是現在叫個公曆，一直用到今朝頭。
公曆

**公曆**，是世界上多數地方用個曆法，現在用個公曆是**格里曆**（**Gregorian calendar**），也翻譯成功**額我略曆**、**格列高利曆**，是意大利醫生兼哲學家Aloysius Lilius改革儒略曆造出來個，由教宗格列高利十三世勒1582年歐洲頒佈推行。

## 特別個場化
格里曆搭儒略曆一樣，都是每四年勒2月份個月底加一日天閏日，必過，格里曆特別規定，所有弗好畀400整除個世紀年（就是阿末有兩個零個年份，1800年、1900年該浪）儕嘸沒閏日。別個好畀400整除個世紀年就有閏日，譬方1600年、2000年，所以2000年有2月29號。

每400年，格里曆就只有97個閏年，比儒略曆少3個。格里曆個一年平均有365.2425日天，接近平均回歸年個365.24219日天，就是差弗多每3300年再有一日天誤差，也接近春分點回歸年個365.24237日天，差弗多每8000年誤差一日天。比較下頭儒略曆平均一年365.25日天，差弗多128年就多仔一日天。到1582年辰光，儒略曆個春分日（3月21號）搭地球公轉到春分點個實際辰光已經交錯仔10日天。

格里曆開始用個辰光，同時規定，原本儒略曆1582年10月4號禮拜四個後頭一日天是格里曆1582年10月15號禮拜五，有10日天弗見脫哉，必過本來個禮拜朆改。格里曆個紀年沿用儒略曆，從傳統個耶穌養出來箇一年開始，也叫「公元」或者「西元」。

## 世界浪用個情況
格里曆是陽曆裏向個一種，中國勒1912年開始用，代替老底子個中國個農曆，農曆是一隻陰陽曆，格里曆勒中文裏向也叫陽曆、西曆、新曆。現在還有國家弗用公曆個。
回歸年

**回歸年**（），也叫**太陽年**（），是勒地球浪觀察，太陽平黃經變化360°，就是太陽亦回轉黃道（勒天球浪太陽走個軌道）浪一樣個場化用個辰光。相對於分點搭至點，精確個辰光取決於你勒黃道浪揀個場化：從北半球個春分點，四隻基礎點之一，開始個叫**春分點年**；對勒黃道浪所有個場化取平均值個年叫**平回歸年**。**歲實**是中國用個回歸年，是從冬至再回轉冬至用個辰光。

勒地球浪，人類注意著回歸年個進展，從太陽慢慢較從南朝北搭再回轉來個運動，希臘人從有「轉動」意思個*tropos*引申出「tropical」該個字，意思就是「回歸」。太陽跑到頂北面搭頂南面個回歸分別由北回歸線搭南回歸線標示，也是還好看見「日正當中」個緯度。太陽位置好由每日天正午辰光指時針（一根垂直個柱或者棍：圭）影子個長短來測量，該個是測量每年長度頂自然個方法：用日照來確認季節。

因為春分點受著進動個影響勒黃道浪倒退，回歸年比恆星年短一眼眼，勒2000年交差20.409分鐘，勒1900年交差20.400分鐘。

回歸年是制定各种陽曆（包括現在個公曆）搭陰陽曆個基礎，中國傳統曆法裏向拿冬至點測量個一回歸年叫一「歲」。

1回歸年 = 365.2421990741日 = 365天5小时48分46秒

回歸年，地球繞太陽公轉<360°。因為回歸年比恒星年短20分24秒，經過計算，地球勒20分24秒個辰光裏向，繞太陽少公轉差弗多50.260角秒，所以回歸年地球繞太陽公轉個角度是360°-50.260角秒=359度59分9角秒740毫角秒。

回歸年比恒星年短20分24秒，所以勒25786年（365.2421990741*1440/20.4）個辰光裏向倒退一圈，該個就是歲差周期。
十月革命

**十月革命**（也叫**布爾什維克革命**、**俄國共產革命**等）勒垃1917年11月7號（儒略曆10月25號）發生。列寧搭托洛茨基領導布爾什維克武裝起義，建立蘇維埃政權，世界浪頭一個社會主義國家。革命推翻脫仔俄羅斯克倫斯基領導個俄國臨時政府，導致1918-1920年個俄國內戰搭1922年蘇聯成立。
列寧

**列寧**（Ленин；1870年4月22號—1924年1月21號），正式叫**符拉基米爾·伊里啓·烏里揚諾夫**（Влади́мир Ильи́ч Улья́нов），俄羅斯革命家，共產主義個政治人，十月革命個領袖，蘇聯頭一個領袖。俚創立仔列寧主義，是馬克思主義個分支。

## 參考
* 列寧簡介
日头

**日頭**（符号：）是頂靠近地球個一隻恆星，也謳作**太陽**、**太陽佛**、**日頭佛**等。俚勒太陽系個當中，太陽系質量個99.87%儕集中勒日頭。日頭會發光發熱，是地球頂大个能源。若是無日頭，地球浪个活物儕要死完。日頭讓地球分出來日裏搭夜裏。

## 參考
黃道

**黃道**，也叫**日道**，是從地球浪朝天浪望，太陽勒一年裏向，勒天球浪跑過個軌蹟。黃道搭地球自轉弗搭界。講清爽點，就是地球繞牢太陽轉，箇隻平均軌蹟平面，搭天球個交界線。

因為地球自轉軸搭公轉平面弗垂直，所以赤道平面搭黃道平面弗平行，俚篤當中夾仔23°27'個角度，所以造成功地軸笡過來。兩隻平面個交線就連牢春分搭秋分。地球浪望過去，太陽朝南變朝北，就叫春分。從該個場化朝東數一圈，0°到360°，就是黃道經綫，寫做λ，角度叫**黃經**幾化度。黃道緯綫就是南北正負各90°，寫做β，角度叫**黃緯**幾化度。地球公转速度的变化产生了均时差。

## 参考文献

## 外部连结
* NASA: "The Path of the Sun, the Ecliptic" 
* Orbits and the Ecliptic Plane
* The Ecliptic: the Sun's Annual Path
春分

**春分**是廿四節氣裏向第四個，勒陽曆3月20號或者3月21號，就是太陽勒黃經0°箇日天。

## 參攷
*《七十二候考》，清·曹仁虎著
*《月令七十二候集解》，元·吳澄著
秋分

**秋分**是廿四節氣裏向第十六個，勒陽曆9月22號或者9月23號，就是太陽勒黃經180°箇日天。

## 參攷
* 《七十二候考》，清·曹仁虎著
* 《月令七十二候集解》，元·吳澄著
* 《史記·天官書》，漢·司馬遷著
節氣

**節氣**是中國老法頭拿一歲（差弗多現在公曆個一年）等分成功廿四點個日腳，幫助辦別季節時令，幫農夫耕田。因為中國紀日看個是亮月，弗是太陽，所以節氣勒農曆個日腳弗固定，相反，公曆搭太陽同步，所以年年節氣日腳差弗多。節氣定法分兩種，一種是平氣，就是一歲平均分廿四分。另一種時定氣，拿黃道平分廿四分，用太陽經過節氣角度個日腳來算。因為一歲裏向，太陽勒黃道浪個速度弗一樣，所以節氣當中交差個日腳有多有少。平氣搭定氣算出來個交差一眼眼。

## 節氣分法
節氣分節搭氣，節是拿黃道十二分，氣就是節搭節當中個位置，也有十二個。

古人交關重視節氣，冬至是一歲裏向頂頂日短，畀人定歲首。夏至剛巧反轉來，一年裏向頂頂日長。兩個擺勒一淘叫**二至**。冬至到夏至當中場化是春分，夏至到冬至當中場化是秋分，該兩日天個日裏夜裏一樣長，叫**二分**，還有冬至到春分當中叫立春、春分到夏至當中叫立夏，夏至到秋分當中叫立秋，秋分到冬至當中叫立冬。統稱**四立**。二至二分四立，擺勒一淘叫**八節**。
立春

**立春**是廿四節氣裏向頭一個，勒陽曆2月3號、2月4號或者2月5號，就是太陽勒黃經315°箇日天。立春代表春天從該一日天開始。

## 參攷
* 《七十二候考》，清·曹仁虎著
* 《月令七十二候集解》，元·吳澄著
* 《史記·天官書》，漢·司馬遷著
春天

**春天**是冬天後頭夏天前頭個季節，用中國個廿四節氣來算，春天勒立春（2月2號到5號當中）開始，勒立夏（5月5號到7號當中）爲止。必過勒南半球季節反轉來個，一般9月、10月搭11月畀定為春天。
东伦敦回庙

**东伦敦回庙**是立在伦敦哈姆雷特塔区个一个大型伊斯兰教建筑物。此地是从廿世纪初开始修造个，因为周边聚居个穆斯林邪气多，后来也有扩建。乃朝，此地周边形成穆斯林控制个地区，经常好看到蒙面个女性替大胡子男子出没。
夏天

**夏天**是春天後頭秋天前頭個季節，用中國廿四節氣來算，夏天勒立夏（5月5號或者5月6號）開始，勒立秋（8月7號或者8月8號）結束，必過勒南半球季節反轉來，一般性12月到第二年2月是夏天。
立秋

**立秋**是廿四節氣裏向第十三個，勒陽曆8月7號或者8月8號，就是太陽勒黃經135°箇日天。立秋代表秋天從該日天開始。

## 參攷
* 《七十二候考》，清·曹仁虎著
* 《月令七十二候集解》，元·吳澄著
* 《史記·天官書》，漢·司馬遷著
秋天

**秋天**，也叫**秋**，或者叫**秋季**，是溫帶四季之一，夏天過渡到冬天個季節。

秋天是收榖個季節，連個秋字裏向也有「禾」。落葉樹儕開始落葉，天一日日瀴下來，還變得日短。有種場化會落雪搭雨。

唐朝人拿秋三分，曰孟仲季，代表秋三個月。**孟秋**是頭一個月，就是唐曆七月；**仲秋**是八月；**季秋**是九月。
尼盖·法拉奇

**尼盖·法拉奇**（），1964年生，是英国独立党乃朝个党魁，伊从1999年开始，一直是欧洲议会个成员。伊一直反对欧洲一体化。立在1992年退出保守党，成为英国独立党（UKIP）个创始人之一。1999年当选欧洲议会议员，此后一直连任。立在2010年，伊因为对欧盟主席范龙佩进行人身攻击出名。随后，因为欧盟客观环境个动荡替各种危机，伊获得更大个影响力。近年，立在伊个领导下，英国独立党声望上升，伊有独特个魅力，吸引到交关粉丝。
晝夜平分點

**晝夜平分點**（分點，，或者簡稱**二分點**）是天球赤道搭黃道勒天球浪個交差點，是每年太陽穿過天球赤道個場化，是對過對個兩個點，包括差弗多3月21號個春分點搭差弗多9月23號個秋分點。

該個字個源頭是拉丁文個aequi nox，意思是日夜一樣長。實際浪也是該浪，太陽經過晝夜平分點個辰光，地球上各個場化日裏搭夜裏儕一樣長，各有12個鐘頭。晝夜平分點也一直搭至點相提並論，勒中國，該四個點畀用得來定義四季頂頂當中個點。

受著歲差影響，二分點每日天沿牢赤道朝西移七分之一弧秒。

## 參考
至點

**二至點**（也叫**至點**）是太陽勒一年裏向離地球赤道頂遠個兩趟，英文個字源（solstice）來自拉丁文個太陽（sol）搭仔保持直立（sistere），因為勒至點辰光太陽直射個地球緯度是一年裏向好達到個頂南或者頂北個極值，至點箇日天也是一年當中頂頂日長或者頂頂日短個。至點搭分點通常幫季節搭界，勒有種場化當成功季節個起點或者分界點，還有種場化當成功季節頂頂當中個點。譬方勒北半球個英國，勒六月至點前後個一段辰光叫仲夏，仲夏日確定勒夏至後頭2日天或者3日天個6月24號。
夏至

**夏至**是廿四節氣裏向第十個，勒陽曆6月21號或者6月22號，就是太陽勒黃經90°箇日天，直射北回歸線。該一日天北半球頂頂日長，所以老底子個人拿立竿看日影就曉得該日頂長。後頭會一日日變得日短。

## 參攷
*《七十二候考》，清·曹仁虎著
*《月令七十二候集解》，元·吳澄著
北半球

**北半球**（），是地球赤道北面個半球。

地球上大部份個陸地（亞洲大部份、歐洲全部、非洲北半部、北美洲全部、南美洲極北部）搭人口儕勒北半球。勒北半球，冬天一般性是12月到2月，夏天一般性是6月到8月，搭南半球個季節反轉來。

北半球個海洋有北太平洋、北大西洋搭北冰洋。
春分點

**春分點**是太陽沿牢黃道跑個過程當中，從南朝北穿過赤道辰光個交點。是黃道搭赤道個兩個交差點之一（另外一個是秋分點）。天文學符號是♈。太陽每年差弗多勒3月20-22號經過春分點。現代春分點勒雙魚座裏向，是測量赤經搭黃經個起點。因為歲差搭章動等因素個綜合影響，春分點每年沿黃道朝西倒退。
秋分點

**秋分點**是赤道平面搭黃道兩個交差點個一個（另外一個是春分點）。夏至後頭，太陽從北朝南移，勒秋分箇日天通過該一點。
季節

**季節**是每年循環出現個地理景觀交差比較大個幾段辰光。弗一樣個場化，季節劃分也弗一樣。勒垃溫帶地區，一年分四季，就是春天、夏天、秋天、冬天；該點季節裏向亦分四季，溫季、熱季、涼季、寒季；赤道地區就只有旱季搭雨季，甚超至於嘸沒季相個區分。勒兩極地區，並弗是只有冬季，必過春秋季弗明顯，譬方講北極，五月到九月是夏天，十月到後頭一年四月是冬天。
緯度

**緯度**是某隻點搭地球球心個連線搭地球赤道面成個線面角，數值勒0°搭90°裏向。勒赤道北面個點緯度叫**北緯**，記成功N；勒赤道南面個點緯度叫**南緯**，記成功S。

緯度勒0°到30°裏向個場化叫低緯度地區；緯度勒30°到60°裏向個場化叫中緯度地區；緯度勒60°到90°裏向個場化叫高緯度地區。

赤道、南回歸線、北回歸線、南極圈搭北極圈是特殊個緯線。
北回歸線

**北回歸線**（）是地球個一條線，就是太陽直射地球頂北面個位置（箇日天叫夏至），勒北緯23度26分221點448秒。因為地球會自轉，所以會有日裏搭夜裏交替。但必過，地球個自轉軸弗是搭繞牢太陽公轉個軌道面（黃道面）成90°，成個是大概66.55°個角度（也叫「黃赤交角」）。有仔「黃赤交角」，太陽勒地球表面直射個位置就弗一直對牢赤道，會得勒北回歸線搭仔南回歸線當中來回跑。

## 經過個場化
北回歸線經過個國家搭地區：中華人民共和國、中華民國、緬甸、印度、孟加拉、阿曼、阿聯酋、沙特阿拉伯、埃及、利比亞、阿爾及利亞、西撒哈拉、巴哈馬、墨西哥。

中國是世界上頂多北回歸線標誌塔個國家，下头該點場化儕有：

*廣東省
**封開
**從化：廣州北回歸線標誌塔
**汕頭
*廣西壯族自治區
**桂平
**武鳴
*雲南省
**墨江哈尼族自治縣
**西疇
*臺灣
**嘉義
**花蓮

## 搭界個物事
*赤道
南回歸線

**南回歸線**（**Tropic of Capricorn**）是地球個一條線，就是太陽直射地球頂南面個位置（箇日天叫冬至），勒垃南緯23度26分221點448秒。

## 搭界個物事
*赤道
*北回歸線
南極圈

**南極圈**是地球浪南緯66°34′個一隻假想圈，是南寒帶搭南溫帶個分界线，俚精確個緯度數值搭黄赤交角互餘，俚裏向大部分是南極洲。南極圈附近嘸沒山擋牢，盛行西風受弗著障礙，溫帶氣旋一經出現，還有海冰漂浮，是交關凶險個海域。西方航海界有“咆哮个40°S、狂暴个50°S、尖叫尖叫个60°S”個講法。

地球繞牢太陽公轉個辰光有章动現象，地球個黃赤交角一直勒慢慢較改變。所以緯度數值搭黃赤交角互餘個南極圈也相應會變脫。到2000年為止，俚勒垃南緯66°33′39（或66.56083°）浪。南極圈南面個區域也叫南極地區，俚個北面是南溫帶。南極圈搭北半球個北極圈是對稱個。

勒南極圈以南個場化，一年裏向會有太陽廿四個鐘頭弗落山搭仔廿四個鐘頭儕是夜裏向個辰光，該兩種現象叫極晝搭極夜。南極圈是南半球個極晝搭極夜開始出現個界線，就像北半球個北極圈箇浪。
餘角

如果兩隻角加勒一淘是直角（也就是90°），該兩隻角就互相做**餘角**，簡稱互餘，也可以講其中一隻角是另外一隻角個餘角。用數學符號表示就是：

:如果∠A +∠B=90°，∠A搭∠B互為餘角。∠B個餘角是∠A，俚個度數是90°-∠B。∠A個餘角是∠B，俚個度數是90°-∠A。
極晝

**極晝**，也叫**白夜**、**永晝**或者**午夜太陽**，是勒地球個兩極地區，一日天裏向，太陽儕勒地平線浪向個現象（整日天24鐘頭儕是日裏向）。

## 規律
太陽直射點勒囖個半球，箇個半球個極地附近就會出現極晝現象。

極晝個範圍發太陽直射點緯度搭界，極點搭俚個邊界交差個緯度就是太陽直射點個緯度。

春分過後，北極附近就會出現極晝，後頭極晝範圍越來越大；到夏至達到頂大，邊界碰著北極圈；過脫夏至，北極附近極晝範圍逐漸縮小，到秋分缩到0；秋分過後，南極附近出現極晝，後頭南極附近個極晝範圍越來越大；到冬至達到頂大，邊界碰著南極圈；過脫冬至，南極附近極晝範圍逐漸縮小，春分辰光缩到0。必過因為太陽折射，夏天辰光極晝個範圍作興會超過北極圈或者南極圈。

該浪弗斷重複，周期是一個回歸年。

## 參考

* 極夜
極夜

**極夜**，也叫**永夜**是勒地球個兩極地區，一日天裏向太陽儕勒地平線下頭個現象。

## 規律
太陽直射點勒囖個半球，另外箇個半球個極地附近就會出現極夜現象。

極夜個範圍搭太陽直射點緯度搭界，極點搭俚個邊界交差個緯度就是太陽直射點個緯度。

春分過後，南極附近就會出現極夜，後頭極夜範圍越來越大；到夏至達到頂大，邊界碰著南極圈；過脫夏至，南極附近極夜範圍逐漸縮小，秋分辰光縮到0；秋分過後，北極附近出現極夜，後頭北極附近個極夜範圍越來越大；到冬至達到頂大，邊界碰著北極圈；過脫冬至，北極附近極夜範圍逐漸縮小，春分辰光縮到0。必過因為太陽折射，冬天極夜個範圍弗會完全達到北極圈或者南極圈。

該浪弗斷重複，周期是一個回歸年。

## 參考

*極晝
極地

地球個極地勒垃地球兩極附近個地區（緯度66.5°以上)。北極搭南極是俚個中心；北極個北冰洋搭南極個南極大陸儕畀窮多個冰層包圍。現在兩極個海冰勒嘿溶化，主要原因是人為全球暖化。
聖伯多祿大殿

**聖伯多祿大教堂**（），新教譯作**聖彼得大教堂**，来勒梵蒂冈，是世界上顶顶大个教堂，也是天主教个中心。
## 參攷
圣保罗大堂

**圣保罗大堂**是英国伦敦顶顶重要个一座教堂，也是英国国教立在伦敦城个核心。迭个教堂立在7世纪开始修造，立在17世纪个大火当中畀烧，后势来重建。成为经典个巴洛克主义建筑物，交关英国历史浪个名人葬礼替名人墓地侪立在迭个教堂个下头。
圣殿骑士团

**圣殿骑士团**（法语：Ordre du Temple），也叫做神庙骑士团，正式个名号是**基督和所罗门圣殿的贫苦骑士团**（拉丁语：Pauperes commilitones Christi Templique Solomonici），是一个欧洲个宗教军事团体，立在十字军东征辰光，起到老大个作用。1307年，圣殿骑士团畀法国国王搭教宗联合扑灭，伊拉个毁灭当日，正好是11月13号礼拜五，这也成为迭两个数字立在欧洲畀视作“弗吉利”个原因之一。

## 相关组织
* 耶路撒冷王国
* 医院骑士团
* 条顿骑士团
北極圈

**北極圈**是緯度數值是北緯66.5°個一隻假想圈，是北寒帶搭北溫帶個分界線，搭黃赤交角（南北回歸線個緯度數值）互餘。北極圈北面個地區叫「北極圈內」。一般性北極圈裏向個地區叫北極地區，由北冰洋搭周邊陸地組成，陸地包括仔格陵蘭、北歐三國、俄羅斯北部、美國阿拉斯加北部搭仔加拿大北部。北極圈裏向個島窮多，頂大個是格陵蘭島。因為交關瀴，北極圈裏個生物種類窮少。植物以地衣、苔蘚為主，動物有北極熊、海豹、鯨等等。

北極圈也是極晝搭極夜現象開始出現個界線，北極圈北面個場化勒夏天會出現極晝，冬天會出現極夜。
西敏主教堂

**西敏主教堂**是一座立在英国伦敦个天主教教堂。也是天主教立在英格兰个主教堂。乃朝个教堂是1910年修造完成个。采用独特个拜占庭风格修造。
伦敦桥

**伦敦桥**是英国首都伦敦个一个地标建筑，立在中世纪辰光，是唯一个跨河桥梁。乃朝个伦敦桥，是立在1974年修造个，替代19世纪个老桥。
西汉姆联足球俱乐部

**西汉姆联足球俱乐部**，是一家立在伦敦东区个俱乐部。1895年成立，1919年加入英格兰足球联赛。历史浪还呒获得过英格兰联赛个冠军，弗过有三趟足总杯夺冠个经历。西汉姆联拥有邪气多个球迷。
伦敦塔

**伦敦塔**是英国首都伦敦个一个地标建筑。此地是诺曼人立在1066年控制英格兰之后开始修造个碉堡。到13世纪末，成为英国国王个驻地。后势来，先后当过王宫、监狱、铠甲制造厂、军火库替动物园。乃朝英国王室个交关至宝还是立在此地保管。也成为外来游客到伦敦必定会来观摩个一处圣地。
英国首相

**英国首相**是英国政府个实际首脑。首相对王室、议会、自家所属个政党搭著选伊个选民负责。英国首相制度并弗是宪法规定个，首相来自长期养成个习惯法。英国国王或女王挑选合适个人选充当首相，迭个人一般要能立在议会多数党当中获得拥戴。英国个首相制度弗是畀发明出来个，迭个制度个产生是交关年数积累替政治演变个结果。首相制度个定型是18世纪初汉诺威王朝个乔治一世辰光，因为此人来自德意志，弗晓得讲英文，所以大部分辰光委任一个代理人管理政府。

大卫·卡梅伦2010年当选英国首相，立在2015年个议会选举当中。卡梅伦领导个保守党获得胜利，构成单一个保守党政府，也让伊好继续担当英国首相个职位。2016年英国公投退出欧盟，卡梅伦辞职，由同样是保守党个脱蕾煞·梅接任首相。